text: 18 INa ngunga yina, balongoki kwisaka kutubila Yezu nde: “Nani kibeni kele muntu ya kuluta nene na Kimfumu ya zulu?”+2 Yo yina Yezu bingaka mwana mosi ya fioti, yandi tedimisaka yandi na kati-kati na bo3 mpi tubaka nde: “Ya kieleka mono ke tubila beno nde, kana beno soba* ve mpi beno kuma ve bonso bana ya fioti,+ beno ta kota ve ata fioti na Kimfumu ya zulu.+4 Yo yina, konso muntu yina ta kudikulumusa bonso mwana yai ya fioti, yandi muntu kele muntu ya kuluta nene na Kimfumu ya zulu;+5 mpi konso muntu yina ke yamba mwana ya fioti bonso yai sambu na zina na mono ke yamba mono mpi.6 Kansi, konso muntu yina ke sala nde muntu mosi na kati ya bantu yai ya kukonda mfunu ya ke kwikilaka na mono kubula sakuba, yo ta vanda mbote nde bo kangisa yandi ditadi ya nene* na nkingu mpi bo dindisa yandi na nzadi-mungwa.+7 “Mawa na nsi-ntoto sambu na bima ya ke budisaka sakuba! Ya kieleka, bima ya ke budisaka sakuba fwete kwisa kibeni, kansi mawa na muntu yina kima ya ke budisaka sakuba ta kwisa na nzila na yandi!8 Yo yina kana diboko na nge to dikulu na nge ke budisa nge sakuba, zenga yo mpi losa yo ntama ti nge.+ Yo me luta mbote nde nge baka luzingu ti diboko-kifu to dikulu-kifu na kisika nde bo losa nge ti maboko zole to makulu zole na tiya ya kimakulu.+9 Diaka, kana disu na nge ke budisa nge sakuba, tumuna yo mpi losa yo ntama ti nge. Yo me luta mbote nde nge baka luzingu ti disu mosi na kisika nde bo losa nge ti meso zole na tiya ya Gehena.*+10 Beno keba! Beno vweza ve muntu mosi na kati ya bantu yai ya kukonda mfunu, sambu mono ke tubila beno nde bawanzio na bo na zulu ke talaka ntangu yonso luse ya Tata na mono yina kele na zulu.+11* ——12 “Inki beno ke yindula? Kana muntu mosi kele ti mameme 100 ebuna dimeme mosi me vila,+ keti yandi ta bikisa ve mameme 99 na zulu ya bangumba sambu na kukwenda kusosa dimeme yina me vila?+13 Ebuna kana yandi mona yo, mono ke tubila beno ya kieleka nde yandi ta wa kiese mingi sambu na yo kuluta sambu na mameme 99 yina vilaka ve.14 Mutindu mosi, sambu na Tata na mono* yina kele na zulu, yo kele ve diambu ya mbote nde ata muntu mosi na kati ya bantu yai ya kukonda mfunu kufwa.+15 “Diaka, kana mpangi na nge me sala disumu, kwenda mpi songa yandi kifu na yandi,* kaka nge ti yandi.+ Kana yandi wila nge, nge me vutula mpangi na nge na nzila ya mbote.+16 Kansi, kana yandi wila nge ve, baka muntu mosi to bantu zole, sambu mambu yonso lenda ndimama kana bambangi zole to tatu me ta kimbangi.+17 Kana yandi wila bo ve, tuba na dibundu. Kana yandi wila mpi ve dibundu, bika nde yandi vanda sambu na nge bonso muntu ya makanda+ mpi bonso kalaki ya mpaku.+18 “Ya kieleka mono ke tubila beno nde, bima yonso yina beno ta kanga na ntoto ta vanda bima yina bo me kangaka dezia na zulu, mpi bima yonso yina beno ta kangula na ntoto ta vanda bima yina bo me kangulaka dezia na zulu.19 Ya kieleka mono ke tubila beno diaka nde, kana bantu zole na kati na beno awa na ntoto me wakana sambu na konso diambu ya mfunu yina bo fwete lomba, Tata na mono yina kele na zulu+ ta pesa bo yo.20 Sambu kisika bantu zole to tatu me vukana na zina na mono,+ mono kele pana na kati na bo.”21 Ebuna Piere kwisaka kutubila yandi nde: “Mfumu, mbala ikwa mpangi na mono lenda sala disumu na ntwala na mono mpi mono fwete lolula yandi? Mbala nsambwadi?”22 Yezu tubilaka yandi nde: “Mono ke tubila nge nde, tii mbala nsambwadi ve, kansi tii mbala 77.+23 “Yo yina, Kimfumu ya zulu me fwanana ti ntotila mosi yina zolaka nde bampika na yandi kufuta bamfuka na bo.24 Ntangu yandi yantikaka kubaka bamfuka, bo natilaka yandi muntu mosi yina vandaka ti mfuka na yandi ya batalanta 10 000.*25 Kansi sambu yandi vandaka ve ti mpila ya kufuta yo, mfumu na yandi tubaka nde bo teka yandi ti nkento na yandi ti bana na yandi ti bima yonso ya yandi vandaka na yo sambu na kufuta mfuka yina.+26 Ebuna, mpika fukamaka na ntwala na yandi, mpi tubaka nde, ‘Bikila mono ntangu, mpi mono ta futa mfuka na nge yonso.’27 Mfumu ya mpika yina wilaka yandi mawa, yo yina yandi yambulaka yandi, yandi kwenda mpi katulaka mfuka na yandi.+28 Kansi, mpika yina basikaka mpi yandi monaka nduku na yandi mosi ya mpika, yina vandaka ti mfuka na yandi ya badenari* 100, ebuna yandi simbaka yandi mpi yantikaka kukanga yandi na nkingu mpi kutuba nde, ‘Futa mfuka na mono yonso.’29 Ebuna nduku na yandi yina ya mpika fukamaka mpi yantikaka kubondila yandi nde, ‘Bikila mono ntangu, mpi mono ta futa mfuka na nge.’30 Ata mpidina, yandi buyaka, kansi yandi kwendaka mpi losaka yandi na boloko tii ntangu yandi ta futa mfuka na yandi.31 Ntangu banduku na yandi bampika monaka mambu yina salamaka, bo kudiyangisaka mingi, bo kwendaka mpi songaka mfumu na bo mambu yonso yina salamaka.32 Ebuna mfumu na yandi bingaka yandi mpi tubilaka yandi nde: ‘Mpika ya mbi, mono katulaka mfuka na nge yonso ntangu nge bondilaka mono.33 Keti yo lombaka ve nde nge mpi nge wila nduku na nge ya mpika mawa, mutindu mono wilaka nge mawa?’+34 Yo yina, mfumu na yandi waka makasi mingi, mpi yandi pesaka yandi na maboko ya bantu ya ke kengilaka boloko tii ntangu yandi ta futa mfuka na yandi yonso.35 Tata na mono yina kele na zulu ta sadila beno mpi mambu mutindu mosi+ kana konso muntu na kati na beno ke lolula ve mpangi na yandi na ntima ya mvimba.”+


c: text/html

text: 10 I bosi, o Mfumu osolele 70 lw’akaka, ubatumini nwole-nwole+ benda viti muna mbanza zawonso ye muna fulu yawonso ina kekwenda.2 I bosi, ubavovese vo: “Kieleka, e mbongo yayingi ina muna kutika, kansi asadi bakete. Muna kuma kiaki, nudodokela Mfumu a nkutika katuma asadi muna nkutika andi.+3 Nuenda! Inutumini nze wan’a mameme vana vena e mevua.+4 Ke nunati nkutu a nzimbu ko yovo nkutu a madia, ngatu nsampatu,+ ke nukayisi muntu ko* muna nzila.5 Konso nzo ina nukota, nuteka vova vo: ‘Yambula luvuvamu lwakala omu nzo yayi.’+6 Avo nkwa luvuvamu una mo, o luvuvamu lweno lukala yandi. Kansi avo ke wau ko, luvutuka kwa yeno.7 Dianu vo, nukala muna nzo yayina, nudia+ yo nua ina bekunuvana,+ kadi o nsadi ofwene mfutu andi.+ Ke nusobi nzo yankaka ko.8 “Konso mbanza mpe nukota avo banutambwidi, nudia ina bekunuvana,9 nuwuka e mbevo zina mo, nubavovesa vo: ‘E Kintinu kia Nzambi kinufinamene.’+10 Kansi, konso mbanza nukota, avo ke banutambwidi ko, nuenda muna nzila zampwena, nuvova vo:11 ‘Tunukubulwidi e mbundukutu a mbanza eno, ina ilaminini mu tambi yeto.+ Kansi nuzaya wo vo, e Kintinu kia Nzambi kifinamene.’12 Inuvovese vo, muna lumbu kiakina, e mbanza yoyo ivewa e tumbu kisundidi kia esi Sodoma.+13 “Tâtu kwa ngeye Korazi! Tâtu kwa ngeye Betesaida! kadi o mavangu mankuma mavangamene muna yeno, kele vo mavangamena muna Turo ye Sidone, nga kolo baviluka o ntima yo vuata e ngoto yo vuanda vana ntoto ampolo.+14 Dianu vo, muna lufundisu, nuvewa e tumbu kisundidi kia esi Turo ye Sidone.15 Ongeye Kafanau, nga obenze vo otundidikwa yakuna zulu e? Muna Ziami* okulumunua!16 “Konso ona okunuwá, mono mpe kawidi.+ Konso ona okunubembola, mono mpe kabembwele. Konso ona okumbembola, Ndiona wantuma mpe kabembwele.”+17 I bosi, yau 70 bavutukidi ye kiese, bavovele vo: “E Mfumu, e nkuya mpe mitusakalele muna nkumbu aku.”+18 Ubavovese vo: “Mbwene Satana osangumukini+ nga nsemo kuna zulu.19 Inuvene wisa kia diatakesa nioka ye yinkala-nkala,* ye ngolo zawonso muna sunda e mbeni,+ kavena lekwa ko kikunuvanga e mbi.20 Kansi, ke numoni kiese ko wau vo e mianda minusakalele, kansi numona e kiese wau vo e nkumbu zeno zisonamene kuna zulu.”+21 Muna ntangwa yayina, oyangalèle kikilu muna mwand’avelela, ovovele vo: “Ikembelele vana meso ma ndonga, e Tata, Mfumu a zulu yo ntoto, kadi watoma sweka mambu mama kwa akwa ngangu ye alungaladi+ yo sengomona mo kwa yingiana-ngiana. Elo, e Tata, kadi i wau wayangalela o vanga.+22 Se diame umpene lekwa yawonso, ke vena muntu ko ozeye una kena o Mwana, kansi Se kaka, ke vena mpe muntu ko ozeye una kena o Se, kansi Mwana kaka,+ ye konso ona o Mwana kazolele sengomwenena Se.”+23 Muna diadi ovilukidi kwa alongoki andi, ubavovese vana fulu kia yau kaka vo: “Kiese kw’awana bamwene mambu numonanga.+24 Kadi inuvovese wo vo, ngunza zayingi ye atinu bazola mona mambu numonanga, kansi ke bamona mo ko,+ bazola wá mambu nuwanga, kansi ke bawá mo ko.”25 Mosi muna alongi a Nsiku otelamene kimana kantonta, ovovele vo: “E Nlongi, adieyi mfwete vanga muna vua o moyo a mvu ya mvu?”+26 Umvovese vo: “Adieyi diasonama muna Nsiku? Adieyi otanganga?”27 Ovutwidi vo: “‘Ofwete zola Yave* wa Nzambi aku muna nsi a ntim’aku wawonso, muna moyo* aku wawonso, muna ngolo zaku zawonso, muna nyindu aku wawonso,+ zola mpe o nkwaku wauna okuyizolelanga.’”+28 Umvovese vo: “Otomene vutula; kwamanana wo vanga, ovua o moyo.”+29 Kansi, wau kazolele kuyisonga vo walunga,+ ovovele kwa Yesu vo: “Nani kieleka i nkwame?”30 Yesu ovutwidi vo: “Vakedi muntu okulumukini tuka kuna Yerusaleme yakuna Yeriko, wele bwa vana moko ma mivi, bakutumwini lekwa yandi, banwende, bele kwau, bansisidi wafwa e kiambu.31 I bosi, nganga mosi okulumukini muna nzila yayina, kansi vava kamwene, ovengomokene kuna sambu diankaka.32 Diau dimosi mpe, vava Nlevi kalweke vana fulu kiakina, umwene, ovengomokene kuna sambu diankaka.33 Kansi Nsamaria+ mosi, wau kakangalanga, olweke vana kena, umwene, umfwididi e nkenda.34 Wele vana kena, okangidi e mputa zandi, okusidi zo mazi ye vinyu. Umfongese vana bulu kiandi, untwese muna nzo a tambulwila nzenza, otomene kunlunga-lunga.35 Muna lumbu kialanda, obongele denali* zole, ovene zo kwa ntambudi a nzenza, ovovele vo: ‘Toma kunlunga-lunga, konso kina okumfutila diaka, vava ivutuka ikuvutulwila kio.’36 Muna wantu awaya yau atatu, nani wakala nkwandi+ a ndiona wabwa vana moko ma mivi?”37 Ovutwidi vo: “Ndiona wansonga e nkenda.”+ O Yesu umvovese vo: “Wenda, vanga diau dimosi.”+38 Ekolo bayendanga, olweke muna vata dimosi. Mukedi nkento nkumbu andi Mareta,+ untambwidi muna nzo andi.39 Wakala mpe ye mpangi, nkumbu andi Maria, ofongele vana malu ma Mfumu yo wunikina mana kavovelenge.*40 Kansi, Mareta kasianga sungididi ko mu kuma kia ulolo wa salu. Wizidi kwa Yesu, ovovele vo: “E Mfumu, nga kumwene ko vo mpangi ame unsisidi mono mosi kaka ye salu e? Umvovesa keza kunsadisa.”41 O Mfumu umvutwidi vo: “E Mareta, e Mareta, mambu mayingi otelekele o moyo yo tokanena.42 Kansi, makete kaka yovo dimosi kaka dina o mfunu. Maria osolele ndambu ambote,*+ ina ke ikunkatulwa ko.”

robotstxt: allowed

filter: keep


text: 38 Na bilumbu yina, Ezekiasi belaka mpi yandi zolaka kufwa.+ Mbikudi Yezaya+ mwana ya Amozi kwisaka mpi tubilaka yandi nde, “Yehowa me tuba nde: ‘Pesa bantu ya nzo na nge bantuma, sambu nge ta fwa; nge ta beluka ve.’”+2 Ebuna Ezekiasi balulaka luse na yandi na kibaka mpi yandi yantikaka kusamba Yehowa nde:3 “O Yehowa, mono ke bondila nge, pardo, yibuka+ mutindu mono tambulaka na ntwala na nge na kwikama mpi ti ntima ya mvimba,+ mpi mono salaka mambu ya mbote na meso na nge.” Ebuna Ezekiasi yantikaka kudila mingi kibeni.4 Ebuna ndinga ya Yehowa kwisilaka Yezaya nde:5 “Vutuka mpi tubila Ezekiasi+ nde, ‘Yehowa Nzambi ya nkaka na nge Davidi me tuba nde: “Mono me wa kisambu na nge.+ Mono me mona mansanga na nge.+ Tala, mono ke yika bamvula 15 na luzingu* na nge,+6 mpi mono ta gulusa nge ti mbanza yai na maboko ya ntotila ya Asiria, mpi mono ta nwanina mbanza yai.+7 Yai kidimbu ya me katuka na Yehowa sambu na kumonisa nge nde Yehowa ta lungisa diambu yina yandi me tuba:+8 Mono ta sala nde kivudi ya ntangu kuvutuka bitambi kumi na nima na kimatilu* ya Ahazi.”’”+ Ebuna ntangu vutukaka bitambi kumi na nima na kimatilu ata yo vandaka me kulumuka dezia.9 Mukanda* ya ntotila Ezekiasi ya Yuda ntangu yandi belaka mpi belukaka na maladi na yandi.10 Mono tubaka nde: “Na kati-kati ya luzingu na monoMono fwete kota na bakielo ya Maziamu.*Bo ta pimisa mono bamvula na mono ya me bikala.”11 Mono tubaka nde: “Mono ta mona ve Yah,* Yah na insi ya bantu ya moyo.+Mono ta tala diaka ve bantuNtangu mono ta vanda ti bantu ya kisika yina ata kima mosi ve ke zingaka diaka.12 Bo me bwisa nzo na mono mpi bo me nata yo+Bonso tenta ya ngungudi.Mono me dimba luzingu na mono bonso muntu ya ke tungaka bilele;Yandi ke zenga mono bonso bansinga ya lele yina bo me tunga.Yantika na mwini tii na mpimpa, nge ke landa kunata mono tii na nsuka.+13 Mono me vanda pima tii na suka.Bonso ntambu, yandi ke landa kubuka mikwa na mono yonso;Yantika na mwini tii na mpimpa, nge ke landa kunata mono tii na nsuka.+14 Mono ke landa kuyimba-yimba+ bonso ndeke ya bo ke bingaka martine to nzwanzu;*Mono ke landa kudila bonso pizio.+Meso na mono ke tala na zulu+ ti kulemba yonso:‘O Yehowa, mono kele na mpasi ya nene;Vanda lusadisu* na mono!’+15 Inki mono lenda tuba?Yandi me tubila mono mpi me sala mambu.Mono ta tambula na kudikulumusa yonso* bamvula na mono yonsoSambu na mpasi na mono ya ngolo.*16 ‘O Yehowa, konso muntu ke zingaka na nzila ya mambu yai,*Mpi luzingu ya mpeve na mono kele na kati na yo.Nge ta pesa mono diaka mavimpi ya mbote mpi ta bikisa mono na luzingu.+17 Tala! Na kisika ya ngemba, mono vandaka na mpasi ya ngolo;Kansi na zola na nge sambu na mono,*Nge me tanina mono na dibulu ya lufwa.+Nge me losa masumu na mono yonso na nima ya mukongo na nge.*+18 Sambu Maziamu* lenda pesa nge ve nkembo,+Lufwa lenda kumisa nge ve.+Bantu yina ke kulumuka na dibulu yina lenda tula ve kivuvu na kwikama na nge.+19 Muntu ya ke zinga, muntu ya ke zinga lenda kumisa nge,Kaka mutindu mono lenda kumisa nge bubu yai.Tata lenda pesa bana na yandi nzayilu ya me tala kwikama na nge.+20 O Yehowa, gulusa mono,Ebuna beto ta bula miziki na mono na bima ya kubudila miziki ya kele ti bansinga,+Bilumbu yonso ya luzingu na beto na nzo ya Yehowa.’”+21 Ebuna Yezaya tubaka nde: “Bo nata gato ya bafige ya kuyuma ya bo me bweta mpi beno pakula yo na kivimbu yina, sambu yandi beluka.”+22 Ezekiasi yulaka nde: “Inki kidimbu ke monisa nde mono ta tombuka na nzo ya Yehowa?”+


text:
- KINSHASA : Beto ta zibula bansangu yayi na nzietelo ya kisalu ya Papa ya Roma ta sala awa na nsi na beto katuka kilumbu ya zole ya ngonda ya nsambwadi ya mvula yayi.
- LUBUMBASHI : Na mbanza Lubumbashi, bisalu me telema na banzo ya masonga. Kikuma, kukangama ya nkundi na bau mosi na ndambu ya bisalu ya ANR.
- MBUJI-MAYI : Mpe na mbanza Mbuji-Mayi, nsangu kele mingi yayi ya luzayisu ya Enerka me tinda na yayi me tadila kubeba ya machini ya centrale hydroélectrique.
- ESU : Kele tuka kilumbu ya mazuzi, kitatu ya balongoki ya banzonkanda ya malongi ya zulu telemisaka nganzi na bau ya kubuya kulonga. Nionso yayi na nima ya mukanda mosi ya ngwakana ya tulamaka maboko ti luyalu.
- BUKAVU : Na Kivu ya nsi, kele mazuzi ya bambuta ya ke landilaka mambu ya malongi yantete kuna monisaka dinaka ya bau me bongisa samu na kupesa na bimvuka ya ke pesaka maboko na bisalu ya Epst.
- PRIX « FEMMES AVENIR » 2022 : Nsangu yankaka na suka yayi kele yayi ya mama Mathilde Mihigo, ya ke landilaka mambu ya banswa ya bantu na ndambu ya nzo ya Onu ya ke landilaka mambu yayi ya kuzitisa banswa ya bantu me katuka na kubaka mpete ya lukumu, mazono, na zina ya prix « Femmes Avenir » 2022.
/sites/default/files/2022-03/0403022-p-k-journalkikongomatin-00.mp3


text: 37 Diboko ya Yehowa vandaka na zulu na mono, ebuna na nzila ya mpeve na yandi Yehowa bakaka mono mpi tululaka mono na kati-kati ya muwanda,+ mpi yo vandaka ya kufuluka ti mikwa.2 Yandi tambusaka mono na bandambu na yo yonso, mpi mono monaka nde mikwa mingi kibeni vandaka na ntoto na muwanda yina, mpi yo vandaka ya kuyuma kibeni.+3 Yandi yulaka mono nde: “Mwana ya muntu, keti mikwa yai lenda vutuka na luzingu?” Mono tubaka nde: “Yehowa Mfumu ya Kuluta Nene, nge muntu me zaba.”+4 Ebuna yandi tubilaka mono nde: “Bikula sambu na mikwa yai, mpi tubila yo nde, ‘Beno mikwa ya kuyuma, beno wa ndinga ya Yehowa:5 “‘Yehowa Mfumu ya Kuluta Nene ke tuba na mikwa yai nde: “Mono ta sala nde mpema kukota na kati na beno, ebuna beno ta vutuka na luzingu.+6 Mono ta tula misisa mpi nsuni na zulu na beno, mpi mono ta fika beno mpusu mpi ta tula mpema na kati na beno, ebuna beno ta vutuka na luzingu; mpi beno ta zaba nde mono kele Yehowa.”’”7 Na nima mono bikulaka mutindu bo songaka mono. Kaka ntangu mono bikulaka, makelele wakanaka, makelele ya bima ya ke tutana, ebuna mikwa yantikaka kuvukana, mukwa mosi ti mukwa ya nkaka.8 Ebuna mono monaka misisa ti nsuni me kwisa na zulu na yo, mpi mpusu fikaka yo. Kansi mpema vandaka kaka ve na kati na yo.9 Na nima yandi tubilaka mono nde: “Bikula sambu na mupepe. Mwana ya muntu, bikula mpi tuba na mupepe nde, ‘Yehowa Mfumu ya Kuluta Nene me tuba nde: “O mupepe,* katuka na ndambu ya mipepe iya mpi kwisa kukota, mpi bula na zulu ya bantu yai ya bo fwaka, sambu bo vutuka na luzingu.”’”10 Yo yina mono bikulaka mutindu yandi songaka mono mpi mpema* kotaka na kati na bo, ebuna bo yantikaka kuzinga mpi kutelama,+ kimvuka mosi ya nene kibeni ya basoda.11 Na nima yandi tubilaka mono nde: “Mwana ya muntu, mikwa yai kele nzo ya mvimba ya Izraele.+ Bo ke tuba nde, ‘Mikwa na beto kele ya kuyuma, mpi kivuvu na beto me fwa.+ Bo me fwa beto kibeni.’12 Yo yina bikula mpi tubila bo nde, ‘Yehowa Mfumu ya Kuluta Nene me tuba nde: “Bantu na mono, mono ta kangula maziamu na beno+ mpi ta basisa beno na maziamu na beno mpi mono ta nata beno na insi ya bantu ya Izraele.+13 O bantu na mono, beno ta zaba nde mono kele Yehowa ntangu mono ta kangula maziamu na beno mpi ntangu mono ta basisa beno na maziamu na beno.”’+14 ‘Mono ta tula mpeve na mono na kati na beno mpi beno ta vutuka na luzingu,+ mpi mono ta tula beno na insi na beno; ebuna beno ta zaba nde mono mosi Yehowa, muntu me tuba mpi mono me sala yo,’ Yehowa muntu me tuba.”15 Ndinga ya Yehowa kwisilaka mono diaka nde:16 “Ebuna nge, mwana ya muntu, baka kitini mosi ya nti mpi sonika na zulu na yo nde, ‘Sambu na Yuda mpi sambu na bantu ya Izraele bayina kele ti yandi.’*+ Na nima, baka kitini ya nti ya nkaka mpi sonika na zulu na yo nde, ‘Sambu na Yozefi, kitini ya nti ya Efrayimi, mpi nzo ya mvimba ya Izraele bayina kele ti yandi.’*+17 Ebuna vukisa yo sambu yo kuma kaka nti mosi na diboko na nge.+18 Ntangu bantu na nge* ta tubila nge nde, ‘Keti nge ta songa beto ve kana mambu yai ke tendula inki?’19 songa bo nde, ‘Yehowa Mfumu ya Kuluta Nene me tuba nde: “Mono ta baka kitini ya nti ya Yozefi, yina kele na diboko ya Efrayimi, mpi makanda ya Izraele yina kele ti yandi, ebuna mono ta vukisa yo ti kitini ya nti ya Yuda; mpi mono ta sala nde yo kuma kaka kitini mosi ya nti,+ ebuna yo ta kuma kaka mosi na diboko na mono.”’20 Bitini ya banti yina nge ta sonika na zulu na yo fwete vanda na diboko na nge sambu bo mona yo.21 “Ebuna songa bo nde, ‘Yehowa Mfumu ya Kuluta Nene me tuba nde: “Mono ta katula bantu ya Izraele na kati ya makanda yina bo kwendaka, mpi mono ta vukisa bo kisika mosi katuka na bandambu yonso mpi ta nata bo na insi na bo.+22 Mono ta kumisa bo dikanda mosi mpamba na insi yina,+ na bangumba ya Izraele, ebuna ntotila mosi mpamba ta yala bo yonso,+ mpi bo ta vanda diaka ve makanda zole; bo ta kabwana mpi diaka ve na bimfumu zole.+23 Bo ta kudibebisa diaka ve ti biteki na bo ya nzanzi,* ti mambu na bo ya mbi mpi ti masumu na bo yonso.+ Mono ta gulusa bo na mambu na bo yonso ya kukonda kwikama yina bo sadilaka masumu, mpi mono ta kumisa bo bunkete. Bo ta vanda bantu na mono, mpi mono mosi ta vanda Nzambi na bo.+24 “‘“Nsadi na mono Davidi ta vanda ntotila na bo,+ mpi bo yonso ta vanda kaka ti ngungudi mosi.+ Bo ta landa bankanu na mono mpi ta zitisa mbote-mbote bansiku na mono.+25 Bo ta zinga na insi yina mono pesaka nsadi na mono, Yakobi, kisika yina ba-nkaka na beno zingaka,+ ebuna bo ta zinga kuna kimakulu,+ bo ti bana na bo* ti bana ya bana na bo;+ mpi nsadi na mono Davidi ta vanda mfumu* na bo kimakulu.+26 “‘“Ebuna mono ta sala kuwakana mosi ya ngemba ti bo;+ yo ta vanda kuwakana mosi ya kukonda nsuka ti bo. Mono ta tula bo na insi na bo, ta kumisa bo mingi+ mpi ta tula kisika na mono ya santu na kati na bo kimakulu.27 Tenta* na mono ta vanda ti* bo, ebuna mono ta vanda Nzambi na bo, mpi bo ta vanda bantu na mono.+28 Ebuna makanda ta zaba nde mono, Yehowa, muntu ke santisa Izraele na ntangu kisika na mono ya santu kele na kati na bo kimakulu.”’”+


text: 57 Muntu ya lunungu me fwa,Kansi ata muntu mosi ve ke tula yo na ntima.Bo me katula*+ bantu ya kwikama,Kansi ata muntu mosi ve ke bakisa nde bo me katula muntu ya lununguSambu na* mpasi.2 Yandi ke kota na ngemba.Bantu yonso yina ke tambu- laka na masonga ke pema na bambeto na bo.*3 “Kansi beno, beno kwisa pene-pene,Beno bana ya ndoki ya nkento,Beno bana ya bakala ya bizumba mpi ya nkento ya ndumba:4 Nani beno ke seka?Nani beno ke kangudila munoko na beno nene mpi ke basisila ludimi na beno?Keti beno kele ve bana ya mambi,Bana ya luvunu,+5 Bayina kele ti nzala ya ngolo ya kuvukisa nitu na nsi ya banti ya nene,+Na nsi ya konso nti yina kele ti matiti mingi,+Bayina ke fwa bana na miwanda,+Na nsi ya bampwasa ya matadi?6 Dikabu na beno+ kele ti matadi ya butesi ya muwanda.Ee, yai kele dikabu na beno.Nkutu beno ke tiamunina yo makabu ya malafu mpi ke pesa yo makabu.+Keti mono fwete sepela* na mambu yai?7 Nge yidikaka mbeto+ na nge na zulu ya ngumba mosi ya nda,Mpi nge tombukaka kuna sambu na kupesa kimenga.+8 Na nima ya kielo mpi ya dikunzi ya kielo, nge tulaka kidimbu ya kuyibuka.Nge bikisaka mono mpi katulaka bilele na nge;Nge tombukaka mpi kumisa- ka mbeto na nge nene.Mpi nge salaka kuwakana ti bo.Nge vandaka kuzola kulala ti bo na mbeto na bo,+Mpi nge talaka kibakala.*9 Nge kulumukaka na Meleki* ti mafutaMpi ti mananasi mingi.Nge tindaka mimonisi na nge ntama,Mpidina nge kulumukaka na Maziamu.*10 Nge salaka ngolo sambu na kulanda banzila na nge ya mingi,Kansi nge tubaka ve nde, ‘Kivuvu kele ve!’Nge bakaka diaka ngolo ya mpa.Yo yina nge ke yambula* ve.11 Nge tekitaka na ntwala ya nani mpi nani nge waka bomaYo yina nge yantikaka kukusa?+Nge yibukaka mono ve.+Nge tulaka ve ata diambu mosi na ntima.+Keti mono bikalaka ve pima mpi kudibendaka ve?*+Yo yina nge waka mono boma ve.12 Mono ta zabisa ‘lunungu’+ na nge mpi bisalu na nge,+Ebuna yo ta natila nge ve mambote.+13 Ntangu nge ta dila sambu na kulomba lusadisu,Kimvuka ya biteki na nge ta sadisa nge ve.+Mupepe ta nata yo yonso,Mpema ya mpamba ta nata yo,Kansi muntu yina ke tina na mono ta baka insi bonso dikabuMpi ta baka ngumba na mono ya santu.+14 Bo ta tuba nde, ‘Beno sala, beno sala nzila ya nene! Beno yidika nzila!+Beno katula konso sakuba na nzila ya bantu na mono.’”15 Yai mambu yina Muntu ya Zulu me tuba,Muntu yina ke zingaka kimakulu+ mpi yina zina na yandi kele ya santu:+“Mono ke zingaka na kisika mosi ya kunanguka mpi ya santu,+Kansi mpi ti bantu yina ke niokwama mpi yina kele ti mabanza ya kudikulumusa,Sambu na kupesa diaka kikesa na mabanza ya bantu ya kukonda mfunuMpi sambu na kupesa diaka ngolo na ntima ya bantu yina ke niokwama.+16 Sambu mono ta telamina bo ve kimakuluTo kuvanda ntangu yonso na makasi;+Sambu mpeve ya muntu ta lemba sambu na mono,+Ata bigangwa ya ke pemaka yina mono me salaka.17 Mono waka makasi sambu na disumu na yandi ya kusosa luta na banzila ya luvunu,+Yo yina mono bulaka yandi, mono bumbaka luse na mono, mpi mono waka makasi.Kansi yandi landaka kuta- mbula bonso nkolami,+ yandi vandaka kulanda nzila ya ntima na yandi.18 Mono me mona banzila na yandi,Kansi mono ta belula yandi+ mpi ta twadisa yandi+Mpi ta lembika yandi diaka*+ ti bantu na yandi yina ke dila.”+19 “Mono ke ganga mbuma ya bikobo.Muntu yina kele ntama mpi muntu yina kele pene-pene+ ta landa kubaka ngemba ya kukonda nsuka,” Yehowa muntu me tuba,“Mpi mono ta belula yandi.”20 “Kansi bantu ya mbi kele bonso nzadi-mungwa ya ke nikana-nikanaka, ya lenda vanda pima ve,Mpi bamasa na yo ke landa kulosa-losa matiti ya ke vandaka na nzadi-mungwa mpi poto-poto.21 Ngemba kele ve sambu na bantu ya mbi,”+ Nzambi na mono muntu me tuba.


text: 44 “Ntangu yai wa, O Yakobi nsadi na mono,Mpi nge, O Izraele, yina mono solaka.+2 Yai kele mambu yina Yehowa me tuba,Muntu yina salaka nge mpi Muntu yina yidikaka nge,+Yina sadisaka nge katuka na divumu:*‘Kuwa boma ve, nsadi na mono Yakobi,+Mpi nge, Yeshuruni,*+ yina mono solaka.3 Sambu mono ta tiamuna masa na yina ya kele ti nzala ya masa*+Mpi bamasa ya ke kulumukaka na ntoto ya kuyuma.Mono ta tiamuna mpeve na mono na zulu ya bana*+ na ngeMpi lusakumunu na mono na zulu ya bantekolo na nge.4 Bo ta mena bonso na kati ya matiti ya mubisu,+Bonso banti ya pepliye pene-pene ya bamasa.5 Muntu mosi ta tuba nde: “Mono kele muntu ya Yehowa.”+Muntu ya nkaka ta kudipesa zina ya Yakobi,Ya nkaka diaka ta sonika na diboko na yandi nde: “Ya Yehowa.”Ebuna yandi ta baka zina ya Izraele.’6 Yai mambu yina Yehowa me tuba,Ntotila ya Izraele+ mpi Muntu ya ke sumba yandi diaka,+ Yehowa ya makesa:‘Mono kele muntu ya ntete mpi mono kele muntu ya nsuka.+Nzambi ya nkaka kele ve, kaka mono.+7 Nani kele bonso mono?+Bika nde yandi tuba na ndinga ya ngolo, yandi songa yo mpi yandi monisa mono yo!+Tuka ntangu yina mono tulaka bantu ya ntama,Bika nde bo tubila mambu yina ke kwisaMpi mambu yina ta salama diaka.8 Beno wa boma ve,Mpi beno kangama na boma ve.+Keti mono songaka yo ve na konso muntu na kati na beno na ntwala mpi zabisaka yo ve?Beno kele bambangi+ na mono.Keti kele ti Nzambi ya nkaka katula mono?Ve, Ditadi+ ya nkaka kele ve; mono me zaba ve ata mosi.’”9 Bantu yonso yina ke salaka biteki kele bantu ya mpamba,Mpi bima na bo ya bo ke zolaka mingi ta vanda na mfunu ve.+Bonso bambangi na yo, yo* ke mona ata kima ve mpi ke zaba ata kima ve,+Yo yina bo ta pesa bantu yina salaka yo nsoni.+10 Nani ta sala nzambi to kiteki ya kibende*Yina lenda nata ata mambote mosi ve?+11 Tala! Bo ta pesa banduku na yandi yonso nsoni!+Bantu yina ke salaka bisalu ya maboko kele kaka bantu.Bika bo vukana bo yonso mpi bo yilama.Bo ta tekita mpi bo ta pesa bo nsoni kumosi.12 Muntu ya ke salaka bima ya bibende ke yidika kibende na zulu ya makala ya tiya ti kisadilu* na yandi.Yandi ke sala yo ti bamarto,+Mpi ke yidika yo ti diboko na yandi ya ngolo.Ebuna yandi me wa nzala mpi ngolo na yandi me mana;Yandi me nwa ve masa mpi me lemba.13 Muntu ya ke salaka bima ya mabaya ke tandula nsinga ya kutesila, ke tenda nzila ti mpemba ya mbwaki.Yandi ke yidika yo ti rabo mpi ke tenda yo ti kompa.Yandi ke sala yo bonso muntu,+Ti kitoko ya muntu,Sambu na kuvanda na nzo.*+14 Kele ti muntu mosi yina kisalu na yandi kele ya kuzenga banti ya sedre.Yandi ke sola nti ya mutindu mosi buna, nti ya bo ke bingaka shene,Mpi yandi ke bika nde yo kuma ngolo na kati-kati ya banti ya mfinda.+Yandi ke kuna nti ya loriye, ebuna mvula ke yedisa yo.15 Ebuna yo ke kuma kima ya kupedisila tiya sambu muntu kupedisa tiya ti yo.Yandi ke baka kitini na yo sambu na kuyotila;Yandi ke pedisa tiya mpi ke yoka mampa.Kansi yandi ke sala mpi nzambi ebuna yandi ke sambila yo.Yandi ke kumisa yo kiteki, mpi yandi ke fukama na ntwala na yo.+16 Yandi ke yoka ndambu na yo na tiya;Ti ndambu yina yandi ke yoka musuni yina yandi ke dia, mpi yandi me fuluka.Yandi ke yotila mpi, ebuna yandi ke tuba nde:“A! Mono me wa tiya mutindu mono ke tala tiya yai.”17 Kansi ndambu na yo yina me bikala, yandi ke sala nzambi ti yo, kiteki na yandi.Yandi ke fukama na ntwala na yo mpi ke sambila yo.Yandi ke samba yo mpi ke tuba nde:“Gulusa mono, sambu nge kele nzambi na mono.”+18 Bo ke zaba kima ve, bo ke bakisa kima ve,+Sambu meso na bo kele ya kukanga ti kidimbu mpi bo lenda mona ve,Mpi ntima na bo me konda mayele ya kubakisa mambu mbote-mbote.19 Muntu mosi ve ke yindula na ntima na yandiTo kele ti nzayilu to mayele ya kubakisa mambu, mpi ke tuba nde:“Mono yokaka ndambu na yo na tiya,Mpi mono yokaka na makala na yo dimpa mpi musuni sambu na kudia.Ebuna, keti mono fwete sala kima ya nzanzi+ ti ndambu na yo ya me bikala?Keti mono fwete sambila kitini ya dibaya* ya nti?”20 Yandi ke dia putulu ya tiya.Ntima na yandi yina me kudikusa me vidisa yandi nzila.Yandi lenda kudigulusa ve,* yandi ke tuba mpi ve nde:“Keti luvunu kele ve na diboko na mono ya kitata?”21 “Yibuka mambu yai, O Yako- bi, mpi nge, O Izraele,Sambu nge kele nsadi na mono.Mono salaka nge, mpi nge kele nsadi na mono.+O Izraele, mono ta vila nge ve.+22 Mono ta dipa mambu na nge ya mbi bonso ti dituti+Mpi masumu na nge bonso ti dituti ya nene.Kwisa kuvutuka na mono, sambu mono ta sumba nge diaka.+23 Zulu, beno tula milolo ya kiese,Sambu Yehowa me sala mambu!Nsi ya ntoto, beno tula milolo ya kununga!Beno bangumba,+ beno tula milolo ya kiese,Nge mfinda, mpi banti na nge yonso!Sambu Yehowa me sumba diaka Yakobi,Mpi yandi ke monisa kitoko na yandi+ na zulu ya Izraele.”24 Yehowa, Muntu ya ke sumba nge diaka,+Muntu yina salaka nge tuka nge vandaka na divumu, me tuba nde:“Mono kele Yehowa, muntu yina salaka bima yonso.Mono tandulaka zulu mono mosi,+Mpi mono tandulaka ntoto.+Nani vandaka ti mono?25 Mono ke bebisa bidimbu ya bantu yina ke tubaka mambu ya mpamba- mpamba,*Mpi mono Muntu ke sala nde banganga-ngombo kusala mambu bonso bazoba;+Muntu yina ke vwalangasa mabanza ya bantu ya mayeleMpi ke kumisa nzayilu na bo buzoba;+26 Muntu yina ke sala nde ndinga ya nsadi na yandi kulungana,Mpi yina ke lungisa kibeni mambu yina binati-nsangu+ na yandi tubaka na ntwala;Muntu yina ke tuba sambu na Yeruzalemi nde, ‘Bantu ta zinga na kati na yandi,’+Mpi sambu na bambanza ya Yuda nde, ‘Bo ta tunga yo diaka,+Mpi mono ta yidika bisika na yandi yina bebaka’;+27 Muntu yina ke tuba na bamasa ya mudindu nde, ‘Yuma,Ebuna mono ta yumisa banzadi na nge yonso’;+28 Muntu yina ke tuba sambu na Sirusi+ nde, ‘Yandi kele ngungudi na mono,Mpi yandi ta lungisa kibeni luzolo na mono yonso’;+Muntu yina ke tuba sambu na Yeruzalemi nde, ‘Bo ta tunga yandi diaka,’Mpi sambu na tempelo nde, ‘Bo ta tula fondasio na nge.’”+


text: Maskile.* Ya Asafi.+78 Bantu na mono, beno wa nsiku* na mono;Beno tula dikutu na mambu yina munoko na mono ke tuba.2 Mono ta kangula munoko na mono ti kingana.Mono ta basisa bangiufula ya mpasi ya ntangu ya ntama.+3 Mambu yina beto me wa mpi me zaba,Yina batata na beto me telaka beto,+4 Beto ta bumbila ve bana na bo mambu yina;Beto ta tela yo na ndonga ya bantu yina ke kwisa+Bisalu ya Yehowa yina me fwana na kubaka lukumu mpi ngolo na yandi,+Mambu ya kuyituka yina yandi me salaka.+5 Yandi tulaka ngibusa na YakobiMpi tulaka nsiku na Izraele;Yandi songaka ba-nkaka na betoNa kuzabisa bana na bo mambu yai,+6 Sambu ndonga ya bantu yina ke kwisa,Bana yina ta butuka, kuzaba yo.+Na nima bo ta tela yo bana na bo.+7 Ebuna bana yai ta tudila Nzambi ntima.Bo ta vila ve bisalu ya Nzambi+Kansi bo ta zitisa bansiku na yandi.+8 Ebuna bo ta vanda ve bonso ba-nkaka na bo,Ndonga ya bantu ya ntu-ngolo mpi ya kukolama,+Ndonga ya bantu yina ntima na bo vandaka pete-pete*+Mpi yina mpeve na bo vandaka ve ya kwikama na Nzambi.9 Bantu ya Efrayimi vandaka ti minduki ya batolo-tolo,Kansi bo vutukaka nima na kilumbu ya bitumba.10 Bo zitisaka ve kuwakana ya Nzambi,+Mpi bo buyaka kuzitisa nsiku na yandi.+11 Bo vilaka mpi mambu yina yandi salaka,+Bisalu na yandi ya kuyituka yina yandi songaka bo.+12 Yandi salaka mambu ya kuyituka na meso ya ba-nkaka na bo,+Na insi ya Ezipte, ntoto ya Soani.+13 Yandi kabulaka nzadi-mungwa sambu na kulutisa bo,Mpi yandi salaka nde bamasa kutelama bonso kibaka.*+14 Yandi twadisaka bo na dituti na ntanguMpi yandi twadisaka bo mpimpa ya mvimba na nsemo ya tiya.+15 Yandi pasulaka matadi na ntoto-makanga,Yandi bikaka nde bo nwa masa tii kuna bo lungisaka nzala na bo bonso nde bo vandaka kunwa na bamasa ya mudindu.+16 Yandi basisaka bamasa na ditadiMpi salaka nde bamasa kukulumuka bonso banzadi.+17 Kansi bo landaka kusala masumu na ntwala na yandiNa mutindu bo vandaka kukolama na Muntu ya Kuluta Zulu na ntoto ya zelo na zelo;+18 Bo tudilaka Nzambi ntembe* na ntima na bo+Na mutindu bo lombaka madia yina bo vandaka na nzala na yo ya ngolo.*19 Yo yina bo tubaka mambu ya mbi sambu na Nzambi,Nde: “Keti Nzambi lenda pesa beto madia na ntoto-makanga?”+20 Tala! Yandi bulaka ditadiEbuna bamasa basikaka mpi bamasa kulumukaka mingi.+“Keti yandi lenda pesa beto mpi dimpa,To keti yandi lenda pesa bantu na yandi misuni?”+21 Ntangu Yehowa waka bo, yandi waka makasi ya ngolo;+Tiya+ pedilaka Yakobi,Ebuna yandi wilaka Izraele makasi ya ngolo+22 Sambu bo tudilaka ve Nzambi lukwikilu;+Bo tulaka ve ntima na ngolo na yandi ya kugulusa bo.23 Ebuna yandi pesaka nsiku na zulu ya kele ti matuti kuna na zulu,Mpi yandi kangulaka bakielo ya zulu.24 Yandi landaka kunokisa mana sambu bo dia;Yandi pesaka bo bambuma ya zulu.+25 Bantu diaka mampa ya bantu ya ngolo;*+Yandi pesaka bo madia mingi sambu bo fuluka.+26 Yandi basisaka mupepe ya esti na zuluMpi na ngolo na yandi, yandi salaka nde mupepe ya sudi kubula.+27 Yandi nokisilaka bo misuni bonso mfututu,Bandeke bonso zelo yina kele na lweka ya nzadi-mungwa.28 Yandi bwisaka yo na kati-kati ya camp na yandi,Na nziunga ya batenta na yandi.29 Ebuna bo diaka mpi bo lutisaka ndilu;Yandi pesaka bo bima yina bo vandaka na nzala na yo.+30 Kansi na ntwala nde bo lungisa kibeni nzala na bo ya ngolo,Ntangu madia vandaka ntete na munoko na bo,31 Nzambi wilaka bo makasi ya ngolo.+Yandi fwaka bantu na bo ya kuluta ngolo;+Yandi bwisaka baleke ya babakala ya Izraele.32 Ata yandi salaka mambu yai, bo sumukaka mingi kuluta+Mpi bo tulaka ve lukwikilu na bisalu na yandi ya kuyituka.+33 Yo yina yandi sukisaka bilumbu na bo bonso mupepe ya mpamba,+Mpi bamvula na bo na boma ya ngolo ya kintulumukina.34 Kansi konso ntangu yina yandi vandaka kufwa bantu ya nkaka na kati na bo, bo vandaka kusosa yandi;+Bo vandaka kuvutuka mpi kusosa Nzambi,35 Bo vandaka kuyibuka nde Nzambi kele Ditadi na bo+Mpi nde Nzambi ya Kuluta Zulu kele Muntu yina sumbaka bo diaka.*+36 Kansi bo mekaka kukusa yandi ti munoko na boMpi bo tubilaka yandi luvunu ti ludimi na bo.37 Ntima na bo vandaka ve ya kukangama na yandi;+Mpi bo vandaka ve ya kwikama na kuwakana na yandi.+38 Kansi yandi vandaka kuwila bo mawa;+Yandi vandaka kulolula* kifu na bo mpi vandaka kufwa bo ve.+Mbala mingi yandi vandaka kukanga makasi na yandi+Na kisika ya kubasisa makasi na yandi yonso.39 Sambu yandi vandaka kuyibuka nde bo kele nsuni,+Mupepe yina ke bulaka mpi ke lutaka kansi ke vutukaka ve.*40 Mbala mingi bo kolamaka na ntwala na yandi na ntoto-makanga+Mpi bo pesaka yandi mpasi na ntima na ntoto ya zelo na zelo!+41 Mbala na mbala bo mekaka+ Nzambi,Mpi bo pesaka Santu ya Izraele mawa.*42 Bo yibukaka ve ngolo* na yandi,Kilumbu yina yandi gulusaka* bo na maboko ya mbeni,+43 Mutindu yandi monisaka bidimbu na yandi na Ezipte+Mpi bimangu na yandi na ntoto ya Soani,44 Mpi mutindu yandi kumisaka tu-bamasa ya Nile menga,+Na mpila nde bo lendaka ve kunwa masa na bamasa na bo.45 Yandi tindaka biningi-ningi mingi sambu na kutatika bo mpi kumonisa bo mpasi,+Mpi makototo sambu na kubebisa insi na bo.+46 Yandi pesaka bima na bo ya bilanga na bampasu ya lukasi,Mbuma ya kisalu na bo ya ngolo na bampasu ya ke tambulaka na kimvuka.+47 Yandi fwaka banti na bo ya vinu na mvula ya matadi+Mpi banti na bo ya sikomore na mvula ya matadi.48 Yandi nokisilaka bambisi na bo ya ke nataka kilo mvula ya matadi+Mpi yandi bulaka bitwisi na bo nsemo ya nzasi.*49 Yandi tindilaka bo makasi na yandi ya ngolo,Nganzi, makasi, mpi mpasi,Yandi tindaka bimvuka ya bawanzio yina nataka mpasi.50 Yandi yidikaka nzila sambu na makasi na yandi.Yandi gulusaka bo* ve na lufwa;Mpi yandi fwaka bo* na kipupa.51 Nsuka-nsuka, yandi fwaka bana yonso ya ntete ya Ezipte,+Luyantiku ya ngolo na bo ya kubuta na batenta ya Kami.52 Na nima yandi basisaka bantu na yandi bonso kimvuka ya mameme,+Mpi yandi nataka bo bonso kibuka ya bambisi na ntoto-makanga.53 Yandi twadisaka bo na lutaninu,Mpi bo waka boma ve;+Nzadi-mungwa fikaka bambeni na bo.+54 Mpi yandi nataka bo na teritware na yandi ya santu,+Ntoto yai ya bangumba yina diboko na yandi ya kitata bakaka.+55 Yandi kulaka makanda na ntwala na bo;+Yandi kabudilaka bo dikabu na nsinga ya kutesila;+Yandi vandisaka makanda ya Izraele na banzo na bo.+56 Kansi bo landaka kutula ntembe ti* Nzambi ya Kuluta Zulu, mpi kukolama na yandi;+Bo tulaka ve dikebi na bangibusa na yandi.+57 Bo mpi buyaka yandi mpi bo vandaka luvunu bonso ba-nkaka na bo.+Bo vandaka bantu ya bo lenda tudila ve ntima bonso munduki ya tolo-tolo yina bo me kanga ve mbote.+58 Bo landaka kupesa yandi makasi na bisika na bo ya kunanguka,+Mpi bo pusaka yandi na kuwila biteki na bo makasi.*+59 Nzambi waka mpi kumaka na makasi ya ngolo,+Yo yina yandi buyaka Izraele kimakulu.60 Nsuka-nsuka yandi yambu- laka nzo-tenta ya Shilo,+Tenta yina yandi vandaka kuzinga na kati ya bantu.+61 Yandi bikaka nde kidimbu ya ngolo na yandi kukwenda na kimpika;Lukumu na yandi na maboko ya mbeni.+62 Yandi pesaka bantu na yandi na maboko ya bambeni sambu bo fwa bo,+Mpi yandi wilaka dikabu na yandi makasi ya ngolo.63 Tiya yokaka baleke na yandi ya babakala,Mpi bo yimbilaka ve bamwense na yandi bankunga ya makwela.*64 Bo fwaka banganga-nzambi na yandi na mbele ya bitumba,+Mpi mifwidi na bo dilaka ve.+65 Ebuna Yehowa telamaka bonso na mpongi,+Bonso muntu ya ngolo+ yina ke telama na nima ya kunwa vinu mingi.66 Mpi yandi vutulaka bambeni na yandi nima;+Yandi pesaka bo nsoni kimakulu.67 Yandi buyaka tenta ya Yozefi;Yandi solaka ve dikanda ya Efrayimi.68 Kansi yandi solaka dikanda ya Yuda,+Ngumba ya Sioni, yina yandi ke zolaka.+69 Yandi salaka nde kisika na yandi ya santu kuzinga mingi bonso zulu,*+Bonso ntoto yina yandi me tulaka kimakulu.+70 Yandi solaka Davidi+ nsadi na yandiMpi yandi bakaka yandi na balupangu ya mameme,+71 Yandi bakaka yandi ntangu yandi vandaka kukeba mameme ya bankento yina ke nwisa;Yandi kumisaka yandi ngungudi ya bantu na yandi, Yakobi,+Mpi ya dikabu na yandi, Izraele.+72 Yandi gungulaka bo ti kwikama ya ntima,+Mpi yandi twadisaka bo ti maboko ya me zaba kisalu mbote.+


text: 20 Kilumbu mosi, ntangu yandi vandaka kulonga bantu na tempelo mpi kuzabisa nsangu ya mbote, bamfumu ya banganga-nzambi, bansekudi, mpi bankuluntu kwisaka2 ebuna bo tubilaka yandi nde: “Songa beto, na nki kiyeka nge ke sala mambu yai? To nani pesaka nge kiyeka yai?”+3 Yandi vutudilaka bo nde: “Mono mpi ta yula beno ngiufula mosi, mpi beno songa mono:4 Mbotika ya Yoane katukaka na zulu to na bantu?”5 Ebuna bo solulaka bo na bo, mpi tubaka nde: “Kana beto tuba nde, ‘Na zulu,’ yandi ta tuba nde, ‘Sambu na nki beno kwikilaka yandi ve?’6 Kansi, kana beto tuba nde, ‘Na bantu,’ bantu yonso ta losila beto matadi, sambu bo ke ndimaka nde Yoane vandaka mbikudi.”+7 Yo yina bo vutulaka nde bo zabaka ve kana yo katukaka na wapi.8 Yezu tubilaka bo nde: “Mono mpi, mono ke songa beno ve na nki kiyeka mono ke sala mambu yai.”9 Ebuna yandi yantikaka kupesa bantu mbandu yai: “Muntu mosi kunaka kilanga ya vinu+ mpi bikaka yo na bantu ya ke salaka bilanga sambu bo futila yo, ebuna yandi kwendaka na insi ya nzenza sambu na ntangu mosi ya nda.+10 Ntangu nsungi ya kukatula bambuma lungaka, yandi tindaka mpika mosi na bantu ya ke salaka bilanga sambu bo pesa yandi ndambu ya bambuma ya kilanga ya vinu. Kansi bantu ya ke salaka bilanga bulaka yandi mpi vutulaka yandi maboko mpamba.+11 Yandi tindaka diaka mpika ya nkaka. Yandi mpi bo bulaka yandi, bo pesaka yandi nsoni, mpi bo vutulaka yandi maboko mpamba.12 Yandi tindaka diaka mpika ya tatu; yandi mpi bo lwadisaka yandi mpi bo losaka yandi na nganda.13 Ebuna, munkwa-kilanga ya vinu tubaka nde, ‘Nki mono ta sala? Mono ta tinda mwana na mono, yina mono ke zolaka mingi.+ Ntembe kele ve nde bo ta zitisa yandi.’14 Ntangu bantu ya ke salaka bilanga monaka yandi, bo yindulaka bo na bo nde, ‘Yandi yai muntu yina ta baka kimvwama. Beto fwa yandi sambu kimvwama kukuma ya beto.’15 Yo yina bo losaka yandi na nganda ya kilanga ya vinu mpi bo fwaka yandi.+ Ebuna, munkwa-kilanga ya vinu ta sala bo inki?16 Yandi ta kwisa mpi ta fwa bantu yai ya ke salaka bilanga ebuna yandi ta pesa kilanga ya vinu na bantu ya nkaka.”Ntangu bo waka mambu yai, bo tubaka nde: “Bika nde yo salama ve ata fioti!”17 Kansi yandi talaka bo mpi tubaka nde: “Ebuna mambu yai ya bo me sonikaka ke tendula inki: ‘Ditadi yina bantu ya ke tungaka losaka me kumaka ditadi ya kinkonko ya ntete-ntete’?*+18 Konso muntu yina ta bwa na zulu ya ditadi yina, yandi ta pasuka.+ Mpi konso muntu yina yo ta bwila, yo ta panza yandi.”19 Ebuna bansekudi mpi bamfumu ya banganga-nzambi sosaka kukanga yandi kaka na ntangu yina, kansi bo waka bantu boma, sambu bo bakisaka nde yandi pesaka mbandu yai sambu na bo.+20 Mpi ntangu bo talaka yandi mbote-mbote, bo tindaka bantu yina bo futaka na kinsweki sambu na kusala bonso nde bo kele bantu ya lunungu, sambu na kukanga yandi na kutuba na yandi,+ sambu bo pesa yandi na luyalu mpi na kiyeka ya guvernere.21 Bo yulaka yandi nde: “Longi, beto me zaba nde nge ke tubaka mpi ke longaka mbote mpi nge ke pona-ponaka ve, kansi nge ke longaka nzila ya Nzambi na kuwakana ti kieleka:22 Keti beto kele ti nswa ya* kufuta mpaku na Kaisali to ve?”23 Kansi yandi bakisaka mayele na bo ya mbi mpi yandi tubilaka bo nde:24 “Beno songa mono denari* mosi. Yo kele ti kifwanisu mpi zina ya nani?” Bo tubaka nde: “Ya Kaisali.”25 Yandi tubilaka bo nde: “Ebuna, kana mpidina, beno pesa bima ya Kaisali na Kaisali+ kansi bima ya Nzambi na Nzambi.”+26 Bo kukaka ve kukanga yandi na mambu yina yandi vandaka kutuba na ntwala ya bantu, kansi sambu bo yitukaka na mvutu na yandi, bo vandaka pima.27 Kansi, Basaduse ya nkaka, bayina ke tubaka nde lufutumuku+ kele ve, kwisaka mpi yulaka yandi+ nde:28 “Longi, Moize sonikilaka beto nde: ‘Kana mpangi ya muntu mosi kufwa, mpi yandi bikisa nkento, kansi yandi vandaka ve ti bana, mpangi na yandi ya bakala fwete baka nkento yina mpi kubutila mpangi na yandi bana.’+29 Ebuna, kuvandaka ti bampangi ya babakala nsambwadi. Ya ntete kwelaka nkento kansi yandi fwaka kukonda kubuta bana.30 Ya zole mpi mutindu mosi31 mpi ya tatu kwelaka yandi. Mutindu mosi sambu na bo yonso nsambwadi; bo fwaka mpi bo bikisaka ve bana.32 Nsuka-nsuka, nkento yina mpi fwaka.33 Ebuna na lufutumuku, yandi ta kuma nkento ya nani? Sambu bo yonso nsambwadi kwelaka yandi.”34 Yezu tubilaka bo nde: “Bana ya ngidika yai ya bima* ke kwelaka mpi bo ke kwedisaka bo,35 kansi bantu yina bo me monaka nde bo me fwana na kubaka luzingu na ngidika ya bima yina mpi lufutumuku na bafwa ta kwela ve mpi bo ta kwedisaka bo ve.+36 Ya kieleka, bo lenda fwa diaka mpi ve, sambu bo kele bonso bawanzio, mpi bo kele bana ya Nzambi sambu bo kele bana ya lufutumuku.37 Kansi na disolo ya mwa-nti ya bansende, Moize mpi monisaka nde bafwa ta futumuka, ntangu yandi ke binga Yehowa* nde ‘Nzambi ya Abrahami, Nzambi ya Izaki, mpi Nzambi ya Yakobi.’+38 Yandi kele Nzambi ya bafwa ve, kansi ya bantu yina kele na luzingu, sambu na meso na yandi bo yonso kele na luzingu.”+39 Bansekudi ya nkaka vutulaka nde: “Longi, nge me tuba mbote.”40 Sambu bo vandaka diaka ve ti kikesa ya kuyula yandi ata ngiufula mosi.41 Ebuna yandi yulaka bo nde: “Inki mutindu bo ke tubaka nde Kristu kele mwana ya Davidi?+42 Sambu Davidi yandi mosi ke tuba na mukanda ya Bankunga nde: ‘Yehowa* tubilaka Mfumu na mono nde: “Vanda na diboko na mono ya kitata43 tii kuna mono ta tula bambeni na nge bonso kazune sambu na makulu na nge.”’+44 Yo yina, Davidi ke binga yandi Mfumu; ebuna nki mutindu Kristu lenda vanda mwana ya Davidi?”45 Ebuna, ntangu bantu yonso vandaka kuwa, yandi tubilaka balongoki na yandi nde:46 “Beno keba na bansekudi yina ke zolaka kutambula-tambula na bamvwela mpi ke zolaka bambote na bazandu, bakiti ya ntete* na basinagoga mpi bisika ya lukumu mingi na bankinsi,+47 mpi yina ke diaka bima* ya mifwidi ya bankento mpi bo ke salaka bisambu ya nda sambu na kukusa bo. Bantu yai ta baka ndola ya ngolo kuluta.”


text:
- GOMA: Na bansangu yayi, beto ta tubila mpasi ya me kotila nkangu ya ke zingaka na Territoire ya Rutshuru, na Kivu ya zulu. Kikuma, mvita ya ke na kuluta kuna.
- BUNIA: Na kizunga ya Ituri, nkangu bulaka bantu tatu na kutala kaka ba luse na bau.
- KINSHASA: Awa, na mbanza Kinshasa, nsangu kele ya kukuma, mazono ya mvumbi ya mbuta Patrice Emery Lumumba, mfumu yantete ya luyalu ya nsi na beto.
- UVIRA: Kaka na nzila yayi, ya kubwisa bandinga ya kukabula makanda na Kivu ya nsi, ya kele mfumu ya mbanza Uvira ya tendulaka, mazono, ndinga ya mbuta ya luyalu ya ke talaka kutambula ya mbote ya bisalu ya mbula matadi, ya bendaka makutu ya mwanna nionso ya nsi na beto na kubasisa ve bandinga ya mutindu yayi.
- LUBUMBASHI : Kulata lele mutindu mosi ti bapulisi, to makesa ya nsi, mbula matadi me dia nsiku ya ngolo. Kilandi ya mfumu ya luyalu, ya kele mpe mbuta ya luyalu ya ke landilaka mambu ya ngemba awa na nsi zabisaka nsiku yayi na bizizi ya Tv ya mbula matadi na kintete ya mposo yayi.
/sites/default/files/2022-06/2306022-p-k-journalkikongomatin-00.mp3


text:
Bantu me vukana sambu na kusambila na Yeruzalemi (18-24)
66 Yehowa me tuba nde:“Zulu kele kiti na mono ya kimfumu, mpi ntoto kele kazune na mono.+Ebuna, wapi nzo yina beno lenda tungila mono,+Mpi wapi kisika na mono ya kupema?”+2 “Diboko na mono mosi me salaka bima yai yonso,Mpi yai mutindu bima yai yonso me salamaka,” Yehowa muntu me tuba.+“Ebuna, mono ta tala muntu yai,Muntu yina kele ya kudikulumusa mpi ke niokwama na mabanza, yina ke tekitaka* sambu na mambu ya mono ke tuba.+3 Muntu yina ke fwa ngombe kele bonso muntu yina ke fwa muntu.+Muntu yina ke pesa kimenga ya dimeme kele bonso muntu yina ke buka nkingu ya mbwa.+Muntu yina ke pesa dikabu— bonso menga ya ngulu!+Muntu yina ke pesa dikabu ya ndumbu ya mpembe+ ya kuyibuka kele bonso muntu yina ke sakumuna ti bangogo ya mazi.*+Bo me sola banzila na bo mosi,Mpi bo ke wa kiese* na bima ya nzanzi.4 Yo yina mono ta sola mitindu ya kupesa bo ndola,+Mpi mono ta natila bo mambu yina bo ke wa boma.Sambu ntangu mono bingaka, ata muntu mosi ve ndimaka;Ntangu mono tubaka, ata muntu mosi ve waka.+Bo landaka kusala mambu ya mbi na meso na mono,Mpi bo solaka kusala mambu yina vandaka kupesa mono ve kiese.”+5 Beno wa mambu ya Yehowa ke tuba, beno bantu ya ke tekitaka* sambu na mambu ya yandi ke tubaka:“Bampangi na beno yina ke menga beno mpi ke kula beno sambu na zina na mono me tuba nde, ‘Yehowa kubaka nkembo!’+Kansi Nzambi ta monana mpi ta natila beno kiese,Mpi bo kele bantu yina bo ta pesa nsoni.”+6 Makelele ya mavwanga ya ke katuka na mbanza, makelele ya ke katuka na tempelo, ke wakana!Yo kele makelele ya Yehowa, yandi ke pesa bambeni na yandi ndola ya bo me fwana na kubaka.7 Na ntwala nde misongo kukwisila yandi, yandi butaka.+Na ntwala nde mpasi ya kubuta kusimba yandi, yandi butaka mwana ya bakala.8 Nani me waka ntete diambu ya mutindu yai?Nani me monaka mambu ya mutindu yai?Keti insi mosi ta butuka na kilumbu mosi?To keti dikanda mosi ta butuka na mbala mosi?Kansi, kaka na ntangu mpasi ya kubuta simbaka Sioni, yandi butaka bana na yandi.9 “Keti mono ta kangula divumu kansi kubuya nde mwana kubasika?” Yehowa muntu me tuba.“To keti mono ta sala nde mwana kukuma pene-pene ya kubutuka mpi na nima mono kanga divumu?” Nzambi na nge muntu me tuba.10 Beno yangalala ti Yeruzalemi mpi beno vanda na kiese ti yandi,+ beno yonso bantu ya ke zolaka yandi.+Beno yangalala mingi ti yandi, beno bantu yonso yina ke dila yandi,11 Sambu beno ta nwa mabele mpi ta fuluka kibeni mabele na yandi ya ke lembikaka,Mpi beno ta nwa yo mingi mpi ta wa kiese na nkembo na yandi ya mingi.12 Yehowa me tuba nde:“Tala, mono ke yalumuna ngemba na zulu na yandi kaka bonso nzadi+Mpi nkembo ya makanda bonso masa ya ke dindisaka.+Beno ta nwa mabele mpi yandi ta nata beno na luketo na yandi,Mpi ta sakana ti beno na zulu ya mabolongo na yandi.13 Mutindu mama ke lembikaka mwana na yandi,Mutindu yo yina mpi mono ta landa kulembika beno;+Mpi beno ta lembama+ sambu na Yeruzalemi.14 Beno ta mona mambu yai, ebuna ntima na beno ta wa kiese,Mikwa na beno ta yela bonso matiti ya mpa.Ebuna diboko* ya Yehowa ta zabana na bansadi na yandi,Kansi yandi ta tungulula bambeni na yandi.”+15 “Sambu Yehowa ta kwisa bonso tiya,+Mpi bapusu-pusu na yandi ya bitumba kele bonso mupepe ya ngolo,+Sambu na kupesa ndola na makasi kibeni,Sambu na kunganina ti baludimi ya tiya.+16 Sambu Yehowa ta zenga makambu ti tiya,Ee, ti mbele na yandi ya bitumba, sambu na kunwanisa bantu yonso;*Ebuna bantu yina Yehowa ta fwa ta vanda mingi.17 “Bantu yina ke kudisantisa mpi ke kudikumisa bunkete sambu na kukota na bilanga*+ na nima ya kima yina kele na kati-kati, bantu yina ke dia musuni ya ngulu+ ti bima ya nzanzi mpi bampuku,+ bo yonso ta fwa kumosi,” Yehowa muntu me tuba.18 “Sambu mono me zaba bisalu na bo ti bangindu na bo, mono ke kwisa sambu na kuvukisa bantu ya makanda yonso ti ya bandinga yonso, ebuna bo ta kwisa mpi ta mona nkembo na mono.”19 “Mono ta tula kidimbu mosi na kati na bo, mpi bantu ya nkaka na kati ya bantu yina ke guluka, mono ta tinda bo na makanda—na Tarsisi,+ Pule, mpi Ludi,+ bantu yina ke losaka tolo-tolo, na Tubale ti Yavani,+ mpi na bisanga ya ntama—bayina me wa ve nsangu na mono to me mona ve nkembo na mono; ebuna bo ta samuna nkembo na mono na kati ya makanda.+20 Bo ta basisa bampangi na beno yonso na makanda yonso+ bonso dikabu sambu na Yehowa, na zulu ya bampunda, na bapusu-pusu ya bitumba, na bapusu-pusu ya bo me fikaka, na bampunda ya mutindu ya nkaka, mpi na bashamo ya ke tambulaka ntinu, mpi ta nata bo na ngumba na mono ya santu, Yeruzalemi,” Yehowa muntu me tuba, “kaka mutindu bantu ya Izraele ke nataka dikabu na bo na dilonga ya bunkete na nzo ya Yehowa.”21 “Mono ta baka mpi bantu ya nkaka sambu na kuvanda banganga-nzambi mpi bantu ya nkaka sambu na kuvanda Balevi,” Yehowa muntu me tuba.22 “Kaka mutindu zulu ya mpa mpi ntoto ya mpa+ ya mono ke sala ta landa kuvanda na ntwala na mono,” Yehowa muntu me tuba, “mutindu mosi mpi bana* na nge ti zina na nge ta landa kuvanda.”+23 “Ebuna katuka na ngonda ya mpa tii na ngonda ya nkaka ya mpa mpi katuka na kisabatu tii na kisabatu ya nkaka,Bantu yonso* ta kwisa sambu na kufukama na ntwala na* mono,”+ Yehowa muntu me tuba.24 “Ebuna bo ta basika mpi ta tala bamvumbi ya bantu yina kolamaka na ntwala na mono;Sambu misopi yina ta vanda na zulu na bo ta fwa ve,Mpi tiya yina ta yoka bo ta fwa ve,+Mpi bo ta kuma kima ya nzanzi sambu na bantu yonso.”*


text: 49 Beno bisanga, beno wa mono,Mpi beno makanda+ ya ntama, beno tula dikebi.Yehowa bingaka mono na ntwala nde mono butuka.*+Tuka ntangu yina mono vandaka na divumu ya mama na mono, yandi tubilaka zina na mono.2 Yandi kumisaka munoko na mono bonso mbele ya makasi ya bitumba;Yandi bumbaka mono na kivudi ya diboko+ na yandi.Yandi kumisaka mono tolo- tolo ya bo me kumisa butesi;Yandi bumbaka mono na lupaya na yandi.3 Yandi tubilaka mono nde: “O Izraele,+ nge kele nsadi na mono,Yina na nzila na yandi mono ta monisa lukumu+ na mono.”4 Kansi mono tubaka nde: “Mono salaka kisalu ya ngolo sambu na mpamba.Mono sadilaka ngolo na mono sambu na kima mosi ya ke vandaka ve, sambu na mpamba.Kansi ya kieleka Yehowa ta sambisa mambu na mono na lunungu,*Mpi lufutu* na mono kele na Nzambi na mono.”+5 Ntangu yai Yehowa, Muntu yina salaka mono katuka na divumu sambu mono vanda nsadi na yandi,Me tubila mono nde mono vutudila yandi Yakobi,Sambu Izraele kuvukana kisika yandi kele.+Bo ta pesa mono nkembo na meso ya Yehowa,Mpi Nzambi na mono ta kuma ngolo na mono.6 Mpi yandi tubaka nde: “Yo me fwana kaka ve nde nge vanda nsadi na monoSambu na kutedimisa makanda ya YakobiMpi kuvutula bantu ya Izraele yina bikalaka.Mono me pesa nge na kuvanda nsemo ya makanda,+Sambu mono gulusa bantu tii na nsuka ya ntoto.”+7 Yehowa, Muntu ya me sumbaka diaka Izraele, Santu na yandi,+ me tuba na muntu yina bo me vwezaka,*+ na muntu yina dikanda me mengaka, na nsadi ya bamfumu, nde:“Bantotila ta mona mpi ta telama,Ebuna bamfumu ta fukamaSambu na Yehowa, yina kele ya kwikama,+Santu ya Izraele, yina me solaka nge.”+8 Yehowa me tuba nde:“Na ntangu ya kundimama,* mono pesaka nge+ mvutu,Mpi mono sadisaka nge+ na kilumbu ya luguluku;Mono landaka kutanina nge sambu na kupesa nge bonso kuwakana sambu na bantu,+Sambu na kuyidika diaka insi,Sambu na kusala nde bo baka bisika na bo yina bikalaka mpamba ya bo me bakaka bonso dikabu,+9 Sambu na kutuba na bantu ya boloko nde, ‘Beno basika!’+Mpi na bantu yina kele na mpimpa+ nde, ‘Beno kudimonisa!’Bo ta dia na banzila ya nene,Banseke na bo ta vanda na banzila yonso ya kubeba.*10 Bo ta wa ve nzala, bo ta wa mpi ve nzala ya masa,+Tiya ya ngolo to ntangu ta bula bo+ mpi ve.Sambu Muntu yina ke wila bo mawa ta nata bo,+Mpi yandi ta twadisa bo pene-pene ya banto ya masa.+11 Mono ta kumisa bangumba na mono yonso nzila,Mpi banzila na mono ya nene ta nanguka.+12 Tala! Bantu yai me katuka ntama,+Mpi tala! bayai me katuka na nordi mpi na westi,Mpi bayai ya nkaka me katuka na insi ya Sinimi.”+13 Zulu, tula milolo ya kiese, mpi nge ntoto, wa kiese.+Bika nde bangumba kukuma na kiese ti milolo ya kiese.+Sambu Yehowa me lembika bantu na yandi,+Mpi yandi me wila bantu na yandi yina ke mona mpasi mawa.+14 Kansi Sioni vandaka kaka kutuba nde:“Yehowa me yambula mono,+ mpi Yehowa me vila mono.”+15 Keti nkento lenda vila mwana na yandi ya ke nwa mabeleTo kukonda kuwa mawa sambu na mwana ya me basika na divumu na yandi?Ata bankento yai kuvila, mono ta vila nge ve ata fioti.+16 Tala! Mono me sonika nge na bipala-pala ya maboko na mono.Bibaka na nge kele ntangu yonso na ntwala na mono.17 Bana na nge ke vutuka nswalu.Bantu yina bebisaka nge mpi fwaka nge ta katuka na kati na nge mpi ta kwenda.18 Tombula meso na nge mpi tala ndambu na ndambu.Bo yonso ke vukana kisika mosi.+Bo ke kwisa kisika nge kele.“Ya kieleka mutindu mono kele na luzingu,” Yehowa muntu me tuba,“Nge ta lwata bo yonso bonso bima ya ke kumisaka nitu kitoko,Mpi nge ta lwata bo na nitu na nge bonso nkento yina ke kwela ke lwataka mayaka.19 Ata bo bebisaka bisika na nge mpi yo bikalaka mpamba mpi insi na nge bikalaka mayumbu,+Ntangu yai yo ta kuma fioti kibeni sambu na bantu yina ke zingaka kuna,+Mpi bantu yina bebisaka+ nge ta vanda ntama.+20 Bana yina butukaka ntangu nge fwilaka ta tuba na makutu na nge nde,‘Kisika yai kele fioti mingi sambu na mono.Bikila mono kisika sambu mono zinga awa.’+21 Mpi nge ta tuba na ntima na nge nde,‘Nani me butilaka mono bana yai,Sambu mono kele nkento yina me fwilaka bana mpi mukobo,Yina me kwendaka na insi ya nkaka mpi yina bo me tulaka na boloko?Nani me yedisaka bana yai?+Tala! Mono bikalaka kaka mono mosi,+Ebuna bayai me katuka na wapi?’”+22 Yehowa Mfumu ya Kuluta Nene me tuba nde:“Tala! Mono ta nangula diboko na mono na ndambu yina makanda kele,Mpi mono ta tedimisa kidimbu* na mono na ndambu yina bantu kele.+Bo ta kwisa kunata bana na nge ya babakala na maboko* na boMpi ta nata bana na nge ya bankento na mapeka na bo.+23 Bantotila ta kuma bantu yina ta kebaka nge,+Mpi bana-bankento ya ntotila ta kuma bandesi na nge ya bankento.Bo ta fukama na ntwala na nge ti baluse na ntoto+Mpi ta lenga mfututu ya makulu na nge,+Ebuna nge ta zaba nde mono kele Yehowa;Bayina ke tulaka kivuvu na mono bo ta pesa bo ve nsoni.”+24 Keti bo lenda botula bantu yina bo kangaka dezia na maboko ya muntu ya ngolo,To keti bo lenda gulusa bampika ya mfumu mosi ya nku?25 Kansi Yehowa me tuba nde:“Ata bampika ya muntu ya ngolo, bo ta botula bo,+Mpi bantu yina mfumu ya nku me kangaka, bo ta gulusa bo.+Mono ta nwanisa bantu yina ke nwanisa nge,+Mpi mono ta gulusa bana na nge.26 Mono ta sala nde bantu yina ke niokula nge kudia nsuni na bo mosi,Mpi bo ta lawuka menga na bo mosi mutindu bantu ke lawukaka vinu ya sukadi.Mpi bantu yonso* ta zaba nde mono kele Yehowa,+Ngulusi na nge+ mpi Muntu ya ke sumba nge diaka,+Muntu ya Ngolo ya Yakobi.”+


text:
Lusambu ya mwana-ngombe yina Yeroboami salaka (25-33)
12 Rehoboami kwendaka na Shekemi,+ sambu Izraele ya mvimba kwisaka kuna sambu na kukumisa yandi ntotila.+2 Ntangu Yeroboami mwana ya Nebati waka mambu yina (yandi vandaka ntete na Ezipte sambu yandi tinaka ntotila Salomo mpi yandi vandaka kuzinga na Ezipte),+3 bo tindaka bantu sambu bo kwenda kubinga yandi. Na nima, Yeroboami ti dibundu ya mvimba ya Izraele kwisaka na Rehoboami mpi tubaka nde:4 Tata na nge kumisaka vangu na beto kizitu.+ Kansi kana nge kumisa pete kisalu ya ngolo ya tata na nge mpi nge fiotuna kizitu ya vangu* yina yandi tulaka na zulu na beto, beto ta sadila nge.”5 Ebuna yandi tubilaka bo nde: “Beno kwenda ebuna beno vutukila mono na nima ya bilumbu tatu.” Yo yina bantu kwendaka.+6 Na nima, ntotila Rehoboami yulaka bambuta* yina sadilaka tata na yandi Salomo ntangu yandi vandaka na luzingu nde: “Inki ndongisila beno ke pesa mono sambu mono pesa bantu yai mvutu?”7 Bo vutudilaka yandi nde: “Kana bubu yai nge kuma nsadi ya bantu yai, nge ndima mambu ya bo ke lomba, mpi nge pesa bo mvutu ya mbote, bo ta vandaka ntangu yonso bansadi na nge.”8 Kansi, yandi buyaka ndongisila yina bambuta* pesaka yandi, mpi yandi yulaka baleke yina yelaka ti yandi mpi yina vandaka ntangu yai bansadi na yandi.+9 Yandi yulaka bo nde: “Inki ndongisila beno ke pesa na mvutu yina beto fwete pesa bantu yina tubilaka mono nde, ‘Kumisa pete vangu yina tata na nge tulaka na zulu na beto’?”10 Baleke yina yelaka ti yandi tubilaka yandi nde: “Yai mambu ya nge fwete tubila bantu yina tubilaka nge nde, ‘Tata na nge kumisaka vangu na beto kizitu, kansi nge fwete kumisila beto yo pete’; nge fwete songa bo nde, ‘Musapi na mono ya fioti ta vanda nene kuluta luketo ya tata na mono.11 Tata na mono tulaka vangu ya kizitu na zulu na beno, kansi mono ta yika na vangu na beno. Tata na mono pesaka beno ndola ti bafimbu, kansi mono ta pesa beno ndola ti bafimbu ya bansende.’”12 Yeroboami ti bantu yonso kwisaka na Rehoboami na kilumbu ya tatu, kaka mutindu ntotila tubaka: “Beno vutukila mono na kilumbu ya tatu.”+13 Kansi ntotila pesaka bantu mvutu na makasi, yandi buyaka ndongisila yina bambuta* pesaka yandi.14 Yandi tubilaka bo na kulanda ndongisila yina baleke pesaka yandi nde: “Tata na mono kumisaka vangu na beno kizitu, kansi mono ta yika na vangu na beno. Tata na mono pesaka beno ndola ti bafimbu, kansi mono ta pesa beno ndola ti bafimbu ya bansende.”15 Mpidina ntotila wilaka ve bantu, sambu Yehowa muntu salaka nde mambu kusalama mutindu yina,+ sambu na kulungisa mambu yina Yehowa tubilaka Yeroboami mwana ya Nebati na nzila ya Ahiya+ muntu ya Shilo.16 Ntangu Izraele ya mvimba monaka nde ntotila buyaka kuwila bo, bantu vutudilaka ntotila nde: “Inki dikabu beto kele na yo na Davidi? Beto kele ve ti dikabu na mwana ya Yese. Kwenda na banzambi na nge, O Izraele. Ntangu yai tala nzo na nge mosi, O Davidi!” Ebuna bantu ya Izraele vutukaka na banzo* na bo.+17 Kansi Rehoboami landaka kuyala bantu ya Izraele yina vandaka kuzinga na bambanza ya Yuda.+18 Na nima ntotila Rehoboami tindaka Adorami,+ yina vandaka ti kiyeka ya kutala bantu yina bo bakaka na kusala bisalu ya ngolo, kansi Izraele ya mvimba fwaka yandi na matadi. Ntotila Rehoboami mataka nswalu na pusu-pusu na yandi sambu na kutina na Yeruzalemi.+19 Mpi bantu ya Izraele me kolaminaka+ nzo ya Davidi tii bubu yai.20 Ntangu Izraele ya mvimba waka nde Yeroboami me vutuka, bo bingaka yandi na lukutakanu mpi bo kumisaka yandi ntotila ya Izraele ya mvimba.+ Ata muntu mosi ve landaka nzo ya Davidi katula kaka dikanda ya Yuda.+21 Ntangu Rehoboami kumaka na Yeruzalemi, yandi vukisaka kukonda kusukinina nzo ya mvimba ya Yuda mpi dikanda ya Benyamini, basoda 180 000 ya me zaba bitumba mbote,* sambu bo nwana ti nzo ya Izraele sambu na kuvutula kimfumu na Rehoboami mwana ya Salomo.+22 Ebuna ndinga ya Nzambi ya kieleka kwisilaka Shemaya+ muntu ya Nzambi ya kieleka nde:23 “Tubila Rehoboami mwana ya Salomo ntotila ya Yuda, nzo ya mvimba ya Yuda, Benyamini, mpi bantu yina me bikala nde,24 ‘Yehowa me tuba nde: “Beno fwete kwenda ve kunwana ti bampangi na beno bantu ya Izraele. Konso muntu fwete vutuka na nzo na yandi, sambu mono muntu me sala nde diambu yai kusalama.”’”+ Yo yina, bo lemfukilaka ndinga ya Yehowa mpi bo vutukaka na banzo na bo, mutindu Yehowa songaka bo.25 Na nima, Yeroboami tungaka* Shekemi+ na ntoto ya bangumba ya Efrayimi mpi zingaka kuna. Katuka kuna, yandi basikaka mpi tungaka* Penuele.+26 Yeroboami kuditubilaka na ntima nde: “Ntangu yai kimfumu ta vutuka na nzo ya Davidi.+27 Kana bantu yai ke landa kutombuka sambu na kupesa bimenga na nzo ya Yehowa na Yeruzalemi,+ ntima na bo mpi ta vutuka na mfumu na bo, Rehoboami ntotila ya Yuda. Ee, bo ta fwa mono mpi ta vutuka na Rehoboami ntotila ya Yuda.”28 Na nima ya kusolula ti bandongisi na yandi, ntotila salaka bana-bangombe zole ya wolo+ mpi tubilaka bantu nde: “Yo kele mpasi mingi sambu na beno na kutombuka na Yeruzalemi. Tala nzambi na nge, O Izraele, yina basisaka nge na insi ya Ezipte.”+29 Ebuna yandi tulaka mosi na Betele,+ mpi yandi tulaka yina ya nkaka na Dani.+30 Bima yina nataka bo na kusala disumu,+ mpi bantu vandaka kukwenda tii na Dani sambu na kusambila mwana-ngombe yina vandaka kuna.31 Yandi salaka banzo ya lusambu na zulu ya bisika ya kunanguka mpi yandi bakaka bantu na kati ya bantu yonso, bayina vandaka ve Balevi,+ mpi tulaka bo banganga-nzambi.32 Yeroboami tulaka mpi nkinsi na ngonda ya nana, na kilumbu ya 15 ya ngonda yina, bonso nkinsi yina vandaka kusalama na Yuda.+ Na mesa-kimenga yina yandi salaka na Betele,+ yandi tambikaka bana-bangombe yina yandi salaka, mpi na Betele yandi tulaka banganga-nzambi sambu na bisika ya kunanguka yina yandi salaka.33 Mpi yandi yantikaka kupesa makabu na zulu ya mesa-kimenga yina yandi salaka na Betele, na kilumbu ya 15 ya ngonda ya nana, na ngonda yina yandi gangaka yandi mosi; yandi tulaka nkinsi sambu na bantu ya Izraele, mpi yandi mataka na mesa-kimenga sambu na kupesa makabu mpi midinga ya kimenga.


text: 52 Telama na mpongi! Telama na mpongi! Lwata ngolo,+ O Sioni!+Lwata bilele na nge ya kitoko,+ O Yeruzalemi, mbanza ya santu!Sambu muntu ya kukonda kuyotisa mpi ya mvindu ta kota diaka ve na kati na nge.+2 O Yeruzalemi, pupula mfutu- tu, telama mpi vanda.O mwana-nkento ya Sioni+ ya bo me kanga, katula bansinga ya kele na nkingu na nge.3 Sambu Yehowa me tuba nde:“Bo tekaka beno ya mpamba,+Mpi bo ta sumba beno diaka kukonda mbongo.”+4 Yehowa Mfumu ya Kuluta Nene me tuba nde:“Ntete-ntete, bantu na mono kulumukaka na Ezipte sambu na kuzinga kuna bonso banzenza;+Ebuna Asiria niokulaka bo kukonda kikuma.”5 Yehowa me tuba nde: “Ntangu yai, nki mono fwete sala awa?”“Sambu bo bakaka bantu na mono ya mpamba.Bayina ke yala bo ke landa kuboka na kiese sambu bo me nunga,”+ Yehowa muntu me tuba,“Mpi ntangu yonso, kilumbu ya mvimba, bo ke zitisa ve zina na mono.+6 Sambu na kikuma yina, bantu na mono ta zaba zina na mono;+Sambu na kikuma yina, bo ta zaba na kilumbu yina nde mono Muntu ke tuba.Tala, yo kele Mono!”7 Yo kele kitoko kibeni na zulu ya bangumba, makulu ya muntu yina ke nata nsangu ya mbote,+Ya muntu yina ke samuna ngemba,+Ya muntu yina ke nata nsangu ya mbote ya kima mosi ya kuluta mbote,Ya muntu yina ke samuna luguluku,Ya muntu yina ke tubila Sioni nde: “Nzambi na nge me kuma Ntotila!”+8 Wa! Bankengidi na nge me tombula ndinga na bo.Kumosi bo ke tula milolo ya kiese,Sambu bo ta mona yo pwelele* ntangu Yehowa ta vutula Sioni.9 Beno mayumbu ya Yeruzale- mi,+ beno kuma na kiese, beno tula milolo ya kiese kumosi,Sambu Yehowa me lembika bantu na yandi;+ yandi me sumba diaka Yeruzalemi.+10 Yehowa me songa diboko na yandi ya santu na meso ya makanda yonso;+Ntoto ya mvimba ta mona mutindu Nzambi na beto+ ke gulusaka.*11 Beno katuka, beno katuka, beno basika pana,+ beno simba ve ata kima mosi ya mvindu!+Beno basika na kati na yandi,+ beno vanda bunkete,Beno bantu ya ke nata bisadilu ya Yehowa.+12 Beno ta kwenda ve na boma,Beno ta tina mpi ve,Sambu Yehowa ta kwenda na ntwala na beno,+Mpi Nzambi ya Izraele ta vanda soda na beno yina ke kengilaka na nima.+13 Tala! Nsadi na mono+ ta sala mambu ti mayele ya kubakisa mambu mbote-mbote.Bo ta nangula yandi na zulu,Bo ta tombula yandi mpi bo ta pesa yandi lukumu mingi kibeni.+14 Kaka mutindu bantu mingi vandaka kutala yandi ti kuyituka—Sambu luse na yandi beba- ka kuluta ya konso muntu yinaMpi yandi vandaka kumonika nene kuluta bantu—15 Mutindu yina mpi yandi ta yitukisa makanda mingi.+Bantotila ta kanga minoko na bo* na ntwala na yandi,+Sambu bo ta mona mambu yina bo me songaka bo veMpi bo ta tula dikebi na mambu yina bo me waka ve.+


text: 5 Na diboko ya kitata ya Muntu yina me vanda na kiti ya kimfumu,+ mono monaka rulo mosi ya bo me sonika na bandambu yonso zole,* mpi ya bo me kanga ti bidimbu nsambwadi.2 Mpi mono monaka wanzio mosi ya ngolo ke tuba na ndinga ya ngolo nde: “Nani me fwana na kukangula rulo mpi na kupasula bidimbu na yo?”3 Kansi, ata muntu mosi ve na zulu, to na ntoto, to na nsi ya ntoto lungaka kukangula rulo yina to kutala yo na kati.4 Mono dilaka mingi sambu ata muntu mosi ve monanaka nde yandi me fwana na kukangula rulo to na kutala yo na kati.5 Kansi nkuluntu mosi tubilaka mono nde: “Bika kudila. Tala, Ntambu ya dikanda ya Yuda,+ musisa+ ya Davidi,+ me nungaka,+ yo yina yandi me fwana na kukangula rulo yina ti bidimbu na yo nsambwadi.”6 Na kati-kati ya kiti ya kimfumu mpi ya bigangwa iya ya moyo mpi na kati-kati ya bankuluntu,+ mono monaka mwana-dimeme+ me telama, yina monanaka bonso nde bo me fwa yandi,+ yandi vandaka ti bibongo nsambwadi mpi meso nsambwadi, ebuna meso yina ke monisa bampeve nsambwadi ya Nzambi+ yina yandi tindaka na ntoto ya mvimba.7 Yandi kwendaka mpi na mbala mosi yandi bakaka yo na diboko ya kitata ya Muntu yina me vanda na kiti ya kimfumu.+8 Ntangu yandi bakaka rulo yina, bigangwa iya ya moyo mpi bankuluntu 24+ fukamaka na ntwala ya Mwana-Dimeme, mpi konso muntu vandaka ti kidare mpi malonga ya wolo ya kufuluka ti ndumbu. (Ndumbu ke monisa bisambu ya basantu.)+9 Mpi bo ke yimba nkunga ya mpa+ nde: “Nge me fwana na kubaka rulo mpi na kukangula bidimbu na yo, sambu bo fwaka nge, mpi ti menga na nge, nge sumbaka bantu ya mabuta yonso, ya bandinga yonso, ya bansi yonso, mpi ya makanda yonso+ sambu na Nzambi,+10 mpi nge kumisaka bo kimfumu+ mpi banganga-nzambi sambu na Nzambi na beto,+ mpi bo fwete yala bonso bantotila+ na ntoto.”11 Mono monaka, mpi mono waka ndinga ya bawanzio mingi na nziunga ya kiti ya kimfumu mpi ya bigangwa ya moyo mpi ya bankuluntu, mpi ntalu na bo vandaka bamiriade ya bamiriade* mpi mafunda ya mafunda,+12 ebuna bo vandaka kutuba na ndinga ya ngolo nde: “Mwana-Dimeme yina bo fwaka+ me fwana na kubaka kiyeka, bimvwama, mayele, ngolo, lukumu, nkembo, mpi lusakumunu.”+13 Mpi mono waka bigangwa yonso yina kele na zulu, na ntoto, na nsi ya ntoto,+ ti na nzadi-mungwa, mpi bima yonso yina kele na kati na yo, ke tuba nde: “Lusakumunu, lukumu,+ nkembo, mpi ngolo kuvanda mvula na mvula+ na Muntu yina me vanda na kiti ya kimfumu+ mpi na Mwana-Dimeme.”+14 Bigangwa iya ya moyo vandaka kutuba nde: “Amen!” ebuna bankuluntu fukamaka mpi sambilaka.


text: Maskile.* Ya Etani+ mwana ya Ezra.89 Mono ta yimba kimakulu mambu ya ke monisa zola ya kwikama ya Yehowa.Ti munoko na mono, mono ta zabisa kwikama na nge na bandonga yonso ya bantu.2 Sambu mono me tuba nde: “Zola ya kwikama ta zinga* kimakulu;+Mpi nge me tulaka kwikama na nge ngolo na zulu.”3 “Mono me sala kuwakana ti muntu yina mono me solaka;+Mono me zenga kieleka sambu na nsadi na mono Davidi:+4 ‘Mono ta tedimisa ngolo bana* na nge+ kimakulu,Mpi mono ta tunga kiti na nge ya kimfumu sambu na bandonga yonso ya bantu.’”+ (Sela)5 Zulu ke kumisaka mambu na nge ya kuyituka, O Yehowa,Ee, kwikama na nge na dibundu ya basantu.6 Sambu nani me fwanana ti Yehowa kuna na zulu?+Na kati ya bana ya Nzambi,+ nani kele bonso Yehowa?7 Bo ke waka Nzambi boma na lukutakanu* ya basantu;+Yandi kele nene mpi ke pesaka boma na bayina yonso kele na nziunga na yandi.+8 O Yehowa Nzambi ya makesa,Nani kele ngolo bonso nge, O Yah?+Kwikama na nge me ziunga nge.+9 Nge ke yalaka kudasuka ya nzadi-mungwa;+Ntangu bitembo na yo ke tombukaka, nge ke lembikaka yo.+10 Nge me bedisa kibeni Rahabi+ bonso muntu yina bo me fwa.+Nge me panza bambeni na nge ti diboko na nge ya ngolo.+11 Zulu kele ya nge, mpi ntoto kele ya nge;+Ntoto yina ke butaka ti bima yina ke fulusaka yo+—nge muntu salaka yo.12 Nordi ti sudi—nge muntu gangaka yo;Tabore+ ti Ermoni+ ke kumisaka zina na nge na kiese.13 Diboko na nge kele kikesa;+Diboko na nge kele ngolo;+Diboko na nge ya kitata kele ya kunanguka.+14 Lunungu ti kusungama kele fondasio ya kiti na nge ya kimfumu;+Zola ya kwikama ti kwikama ke vandaka na ntwala na nge.+15 Kiese na bantu yina me zaba milolo ya kiese.+O Yehowa, bo ke tambulaka na nsemo ya luse na nge.16 Bo ke vandaka na kiese sambu na zina na nge kilumbu ya mvimba,Mpi na lunungu na nge, bo kele ya kunanguka.17 Sambu nge kele nkembo ya ngolo na bo,+Mpi kana nge ndima beto, ngolo* na beto ta kuma mingi.+18 Sambu kitaninu na beto ke katuka na Yehowa,Ntotila na beto ke katuka na Santu ya Izraele.+19 Na ntangu yina nge tubilaka bantu na nge ya kwikama na mbona-meso nde:“Mono me pesa ngolo na muntu mosi ya ngolo;+Mono me nangula muntu mosi ya bo me solaka na kati ya bantu.+20 Mono me mona Davidi nsadi na mono;+Mono me tula yandi mafuta na mono ya santu.+21 Diboko na mono ta sadisa yandi,+Mpi diboko na mono ta pesa yandi kikesa.22 Mbeni mosi ve ta lomba yandi kitadi,Mpi muntu mosi ve ya kukonda lunungu ta niokula yandi.+23 Mono ta zenga bambeni na yandi bitini-bitini na ntwala na yandi+Mpi mono ta fwa bantu yina ke mengaka yandi.+24 Kwikama na mono mpi zola na mono ya kwikama kele ti yandi,+Mpi ngolo na yandi ta kuma mingi na nsadisa ya zina na mono.25 Mono ta tula diboko* na yandi na zulu ya nzadi-mungwaMpi diboko na yandi ya kitata na zulu ya banzadi.+26 Yandi ta binga mono: ‘Nge kele Tata na mono,Nzambi na mono mpi Ditadi ya luguluku na mono.’+27 Mpi mono ta tula yandi bonso mwana ya ntete,+Muntu ya kunanguka na kati ya bantotila ya ntoto.+28 Mono ta tanina zola na mono ya kwikama sambu na yandi kimakulu,+Mpi kuwakana na mono ti yandi ta fwa ve ata fioti.+29 Mono ta tedimisa mwana* na yandi kimakuluMpi mono ta sala nde kiti na yandi ya kimfumu kuzinga mingi bonso zulu.+30 Kana bana na yandi kubikisa nsiku na monoMpi bo tambula ve na kuwakana ti bantuma* na mono,31 Kana bo fwa bansiku na monoMpi bo zitisa ve bantuma na mono,32 Mono ta pesa bo ndola ti nti sambu na kukonda bulemfu* na bo.+Mpi ti fimbu sambu na bifu na bo.33 Kansi mono ta yambula ve ata fioti zola na mono ya kwikama sambu na yandi+To kukonda kulungisa lusilu na mono.*34 Mono ta fwa ve kuwakana na mono,+To kusoba mambu yina munoko na mono me tuba.+35 Mono me zenga kieleka na busantu na mono, mbala mosi imene;Mono ta tubila ve Davidi luvunu.+36 Bana* na yandi ta zinga kimakulu;+Kiti na yandi ya kimfumu ta zinga bonso ntangu na ntwala na mono.+37 Bonso ngonda, yo ta tulama ngolo kimakuluBonso mbangi ya kwikama na zulu.” (Sela)38 Kansi nge mosi me buya yandi mpi me losa yandi;+Nge me wila muntu yina nge me tulaka mafuta makasi.39 Nge me losa kuwakana ya nge salaka ti nsadi na nge;Nge me vweza mpu na yandi ya kimfumu na mutindu nge me losa yo na ntoto.40 Nge me bwisa bibaka na yandi yonso ya matadi;*Nge me kumisa balupangu na yandi ya ngolo mayumbu.41 Bantu yonso yina ke luta pene-pene me yiba-yiba bima na yandi;Bantu yina ke zingaka pene-pene na yandi ke pesa yandi nsoni.+42 Nge me nungisa bambeni na yandi;*+Nge me sala nde bambeni na yandi yonso kuwa kiese.43 Nge me vutula mpi mbele na yandi ya bitumba na nima,Nge me sala nde yandi bela bitumba.44 Nge me sukisa lukumu na yandiMpi nge me losa kiti na yandi ya kimfumu na ntoto.45 Nge me kumisa nkufi bilumbu ya kileke na yandi;Nge me lwatisa yandi nsoni. (Sela)46 Tii nki ntangu, O Yehowa, nge ta kudibumba? Keti yo ta vanda kimakulu?+Keti makasi na nge ta landa kupela bonso tiya?47 Yibuka mutindu luzingu na mono kele nkufi!+Keti nge gangaka bantu yonso kukonda kikuma?48 Inki muntu lenda zinga mpi kufwa ve?+Keti yandi lenda kudigulusa* na ngolo ya Maziamu?* (Sela)49 O Yehowa, wapi mambu na nge ya ntama ya ke monisa zola ya kwikama,Yina nge zengaka kieleka na Davidi sambu na yo na kwikama na nge?+50 O Yehowa, yibuka masota yina bo ke sosila bansadi na nge;Mutindu mono fwete nata* masota ya bantu yonso;51 A mutindu bambeni na nge me finga, O Yehowa;A mutindu bo me finga konso kitambi ya muntu yina nge me tulaka mafuta.52 Bika Yehowa kubaka lukumu kimakulu. Amen mpi Amen.+


text:
Yeremia me baka kikesa sambu na kisalu na yandi (17-19)
1 Yai bangogo ya Yeremia* mwana ya Hilkia, nganga-nzambi mosi ya Anatoti+ na ntoto ya Benyamini.2 Ndinga ya Yehowa kwisilaka yandi na bilumbu ya Yoziasi+ mwana ya Amone,+ ntotila ya Yuda, na mvula ya 13 ya luyalu na yandi.3 Yo kwisilaka yandi diaka na bilumbu ya Yehoyakimi+ mwana ya Yoziasi, ntotila ya Yuda, tii na nsuka ya mvula ya 11 ya Sidikiya+ mwana ya Yoziasi, ntotila ya Yuda, tii kuna bo nataka Yeruzalemi na insi ya nzenza na ngonda ya tanu.+4 Ndinga ya Yehowa kwisilaka mono nde:5 “Na ntwala nde mono sala nge na divumu, mono zabaka* nge,+Mpi na ntwala nde nge butuka,* mono santisaka nge.*+Mono kumisaka nge mbikudi sambu na makanda.”6 Kansi mono tubaka nde: “O Yehowa Mfumu ya Kuluta Nene!Mono me zaba ve kutuba,+ sambu mono kele kaka leke.”*+7 Ebuna Yehowa tubilaka mono nde:“Kutuba ve nde, ‘Mono kele kaka leke.’Sambu nge fwete kwenda na bantu yonso yina mono ke tinda nge,Mpi nge fwete tuba mambu yonso yina mono ke songa nge.+8 Kuwa bo boma ve na mutindu bo ke monana,+Sambu ‘mono kele ti nge sambu na kugulusa nge,’+ Yehowa muntu me tuba.”9 Na nima, Yehowa tandulaka diboko mpi simbaka mono na munoko.+ Ebuna Yehowa tubilaka mono nde: “Mono me tula bangogo na mono na munoko na nge.+10 Tala, bubu yai mono me pesa nge kiyeka na zulu ya makanda mpi na zulu ya bimfumu, sambu na kutumuna mpi kubwisa, sambu na kufwa mpi kupanza, sambu na kutunga mpi kukuna.”+11 Ndinga ya Yehowa kwisilaka mono diaka nde: “Yeremia, nge ke mona inki?” Mono tubaka nde: “Mono ke mona lutangu ya nti ya amande.”*12 Yehowa tubilaka mono nde: “Nge me mona mbote, sambu mono kele ya kusikama kibeni na yina me tala ndinga na mono sambu na kulungisa yo.”13 Ndinga ya Yehowa kwisilaka mono mbala ya zole nde: “Nge ke mona inki?” Mono tubaka nde: “Mono ke mona nzungu mosi* ke toka,* mpi munoko na yo ke zola kubwa na ndambu ya nordi.”14 Ebuna Yehowa tubilaka mono nde:“Mpasi ta katuka na nordi mpi ta kwisa kubwilaBantu yonso ya ke zingaka na insi yai.+15 Sambu ‘mono ke binga mabu- ta yonso ya bimfumu ya nordi,’ Yehowa+ muntu me tuba,‘Mpi bo ta kwisa; konso muntu ta tula kiti na yandi ya kimfumuNa munoko ya bakielo ya Yeruzalemi,+Bo ta ziunga bibaka na yoMpi bo ta nwanisa bambanza yonso ya Yuda.+16 Mpi mono ta zabisa balusambisu na mono sa- mbu na bo sambu na ma- mbu na bo yonso ya mbi,Sambu bo me yambulaka mono,+Bo ke pesa midinga ya bimenga na banzambi ya nkaka+Mpi ke fukimina bisalu ya maboko na bo.’+17 Kansi nge fwete yilama sambu na kisalu,*Mpi nge fwete telama mpi kuzabisa bo mambu yonso ya mono ke songa nge.Kuwa bo boma ve,+Sambu mono pesa nge boma ve na ntwala na bo.18 Sambu bubu mono me kumisa nge mbanza ya ngolo,Dikunzi ya kibende, mpi bibaka ya kwivre sambu na kunwanisa bantu yonso ya insi yai,+Bantotila ya Yuda mpi ba- mfumu na yo,Banganga-nzambi mpi bantu ya insi yai.+19 Mpi bo ta nwanisa nge kibeni,Kansi bo ta nunga* nge ve,Sambu ‘mono kele ti nge,’+ Yehowa muntu me tuba, ‘sambu na kugulusa nge.’”


text:
30 Yehowa ke tuba nde: “Mawa na bana ya ntu-ngolo,+Bayina ke lungisa balukanu yina kele ve ya mono,+Bayina ke sala bangwakana,* kansi ve na nsadisa ya mpeve na mono,Sambu na kuyika disumu na zulu ya disumu.2 Bo ke kulumuka na Ezipte+ kukonda kuyula mono,*+Sambu na kubumbana na nsi ya lutaninu ya Farao*Mpi kutina na kivudi ya Ezipte!3 Kansi lutaninu ya Farao ta kuma sambu na beno kikuma ya kuwa nsoni,Mpi kutina na kivudi ya Ezipte ta kuma kikuma ya kubaka nsoni.+4 Sambu bamfumu na yandi kele na Soani,+Mpi mimonisi na yandi me kuma na Anesi.5 Bo ta pesa bo yonso nsoniNa bantu yina lenda natila bo ve mambote ata fioti,Bayina ke sadisa bo ve mpi ke natila bo ve mambote ata fioti,Kaka nsoni kibeni.”+6 Nsangu sambu na bambisi ya sudi:Na insi ya mawa mpi ya mpasi,Ya ntambu, ntambu yina ke ngana,Ya kiwuta mpi ya nioka ya ke pumbukaka mpi ke basisaka tiya,*Bo ke nata bimvwama na bo na zulu ya bampundaMpi bima na bo na zulu ya bankuki ya bashamo.Kansi bima yai ta natila ve bantu mambote.7 Sambu lusadisu ya Ezipte kele ata na mfunu mosi ve.+Yo yina mono bingaka muntu yai nde: “Rahabi,+ yina kele ya kuvanda mpi ke sala kima ve.”8 “Ntangu yai kwenda, sonika yo na zulu ya kitini mosi ya dibaya na meso na bo,Mpi sonika yo na mukanda mosi,+Sambu na kilumbu mosi ya ke kwisa yo vandaBonso mbangi+ ya ntangu yonso.9 Sambu bo kele bantu+ ya ke kolamaka, bana ya luvunu,+Bana yina ke zolaka ve kuwa nsiku* ya Yehowa.+10 Bo ke tuba na bantu yina ke monaka mambu nde, ‘Beno mona ve,’Mpi na bantu yina ke monaka bambona-meso nde, ‘Beno songa beto ve bambona-meso ya kieleka.+Beno songa beto mambu yina ke lebaka;* beno mona bambona-meso ya luvunu.+11 Beno bikisa nzila; beno katuka na nzila.Beno bika kutula Santu ya Izraele+ na ntwala na beto.’”12 Yo yina, Santu ya Izraele me tuba nde:“Sambu beno ke buya ndinga yai+Mpi beno ke tula ntima na kuyiba mpi na kukusaMpi beno ke tula ntima na mambu yai,+13 Kifu yai ta vanda sambu na beno bonso kibaka mosi ya kubukana,Bonso kibaka mosi ya nda ya me sala banzila mpi ya ke zola kubwa.Yo ta bwa na kintulumukina, na mbala mosi.14 Yo ta pasuka bonso dibungu mosi ya nene ya ntoto,Yo ta pasuka kibeni na mpila nde ata kipesi mosi ve na kati ya bipesi na yo ta bikalaSambu na kubaka tiya na kisika tiya keleTo kubaka masa na ka-dizanga ya masa.”*15 Sambu Yehowa Mfumu ya Kuluta Nene, Santu ya Izraele, me tuba nde:“Kana beno vutukila mono mpi beno pema, beno ta guluka;Beno ta vanda ngolo kana beno bikala pima mpi beno tula ntima.”+Kansi beno zolaka ve.+16 Beno tubaka nde: “Ve, beto ta tina na zulu ya bampunda!”Yo yina beno ta tina mpenza.“Beto ta tambula na zulu ya bampunda ya ke kwendaka ntinu!”+Yo yina, bantu yina ke landa beno ta vanda ntinu.+17 Bantu funda ta tekita sambu na mbangika ya muntu mosi;+Sambu na mbangika ya bantu tanu, beno ta tinaTii kuna yina ta bikala na kati na beno ta vanda bonso dikunzi mosi ya nda na nsongi ya ngumba,Bonso nti mosi ya kidimbu na zulu ya ngumba ya fioti.+18 Kansi Yehowa ke vingila ti kukanga-ntima yonso* sambu na kumonisila beno ntima ya mbote,+Mpi yandi ta telama sambu na kuwila beno mawa.+Sambu Yehowa kele Nzambi ya lunungu.+Kiese na bantu yonso yina ke landa kuvingila yandi.*+19 Ntangu bantu ta zinga na Sioni, na Yeruzalemi,+ nge ta dila ve ata fioti.+ Ya kieleka yandi ta monisila nge ntima ya mbote ntangu nge ta dila sambu na kulomba lusadisu; yandi ta pesa nge mvutu kaka na ntangu yandi ta wa yo.+20 Ata Yehowa ta pesa beno dimpa bonso mawa mpi masa bonso kuniokwama,+ Longi na nge ya Nene ta kudibumba diaka ve, mpi nge ta mona Longi+ na nge ya Nene na meso na nge mosi.21 Mpi makutu na nge ta wa ndinga mosi na nima na nge ke tuba nde, “Nzila yo yai.+ Beno landa yo,” kana beno fwete kwenda na diboko ya kitata to kana beno fwete kwenda na diboko ya kimama.+22 Beno ta bebisa arza yina bo me pakulaka biteki na beno mpi wolo yina bo me pakulaka biteki na beno ya kibende.*+ Beno ta losa yo ntama bonso lele ya me beba na menga ya nkento yina me mona menga mpi beno ta tubila yo nde: “Katuka!”*+23 Yandi ta pesa mvula sambu na nkeni yina nge ta kuna na ntoto,+ mpi mampa yina ntoto ta basisa ta vanda mingi mpi ya mbote.*+ Na kilumbu yina, bitwisi na nge ta dia na banseke ya nene.+24 Bangombe ti bampunda yina ke bundulaka ntoto ta dia madia ya bo me vukisa ti ngayi-ngayi, yina bo sadilaka pawu mpi nsomo ya nene sambu na kukabula bampusu na yo ti bambuma.25 Kilumbu bo ta fwa bantu mingi ntangu banzo-zulu ta bwa, bamasa mpi banzila ya masa+ ta vanda na zulu ya konso ngumba ya nda mpi ya konso ngumba ya fioti.26 Ebuna nsemo ya ngonda yina kele ya mvimba ta kuma bonso nsemo ya ntangu; mpi nsemo ya ntangu ta kuma ngolo+ mbala nsambwadi, bonso nsemo ya bilumbu nsambwadi, na kilumbu yina Yehowa ta kangisa kubukana ya bantu na yandi+ mpi ta belula mputa ya nene yina yandi lwadisaka bo.+27 Tala! Zina ya Yehowa ke katuka ntama,Yo ke pela ti makasi na yandi mpi ti matuti ya nene.Munoko na yandi me fuluka ti nganzi,Mpi ludimi na yandi kele bonso tiya ya ke yokaka.+28 Mpeve* na yandi kele bonso masa ya ke dindisaka ya me kuma tii na nkingu,Sambu na kunikisa makanda na muyungulu ya lufwa;*Ebuna bantu ta vanda ti nsinga ya bo ke tulaka na munoko ya mpunda na bambwanga+ yina ke vidisa bo nzila.29 Kansi nkunga na beno ta vanda bonso nkunga yina bo ke yimbaka na mpimpaNtangu beno ke yilamaka* sambu na nkinsi,+Mpi ntima na beno ta wa kiese bonso muntuYina ke tambula ti* musembuNtangu yandi ke kwenda na ngumba ya Yehowa, na Ditadi ya Izraele.+30 Yehowa ta sala nde ndinga na yandi ya lukumu+ kuwakanaMpi ta monisa diboko+ na yandi ntangu yo ke kulumuka na makasi yonso,+Ti ludimi ya tiya ya ke yokaka,+Mvula ya ngolo ya kintulumukina,+ mvula ya mupepe ya ngolo, mpi mvula ya matadi.+31 Sambu na ndinga ya Yehowa, Asiria ta tekita na boma;+Yandi ta bula yo nti.+32 Mpi konso mbala yina fimbu na yandi ya ndola ta bulaYina Yehowa ta bula AsiriaYo ta kwenda nzila mosi ti bangoma ya fioti mpi bakidare+Na ntangu yandi ke nikisa diboko na yandi sambu na kukebisa bo na bitumba.+33 Sambu bo yidikaka dezia Tofeti*+ na yandi;Bo me yidika yo mpi sambu na ntotila.+Yandi me kumisa kisika ya kuyokila nda mpi nene,Ti tiya mingi mpi bankuni mingi.Mpema ya Yehowa, bonso muwanda ya sufre,Ta tula yo tiya.
Banoti na nsi ya lutiti
^ Na kisina, “ke tiamuna malafu,” yo ke monana bonso nde yo ke tubila kusala kuwakana.


text: 32 Tala! Ntotila+ mosi ta yala sambu na masonga,+Mpi bamfumu ta yala sambu na lunungu.2 Mpi konso muntu ta vanda bonso kisika ya kubumbana* mupepe,Kisika ya kubumbana* mvula ya mupepe ya ngolo,Bonso bamasa na ntoto ya me konda masa,+Bonso kivudi ya ditadi mosi na ntoto ya kuyuma.3 Ebuna meso ya bantu yina ke mona ta kangama diaka ve,Mpi makutu ya bantu yina ke wa ta tula dikebi.4 Ntima ya bantu yina ke salaka mambu kukonda kuyindula ta yindulula nzayilu,Mpi ludimi ya lukukama ta tuba kukonda mpasi mpi na pwelele yonso.+5 Muntu ya me konda mayele, bo ta binga yandi diaka ve muntu ya ke kabaka,Mpi muntu ya me konda minsiku, bo ta binga yandi ve muntu ya lukumu.6 Sambu muntu ya me konda mayele ta tuba mambu ya buzoba,Mpi ntima na yandi ta kana mambu ya mbi,+Sambu na kusala nde kukolama kukwenda na ntwala* mpi sambu na kutuba mambu ya luvunu na yina me tala Yehowa,Sambu na kusala nde muntu yina kele na nzala* kuvanda kaka na nzalaMpi kubuya kupesa muntu ya kele na kiwina kima ya kunwa.7 Balukanu ya muntu ya me konda minsiku kele ya mbi;+Yandi ke siamisa mambu ya nsoniSambu na kubebisa muntu ya ke mona mpasi ti mambu ya luvunu,+Ata kana nsukami ke tuba mambu ya mbote.8 Kansi muntu ya ke kabaka kele ti bangindu ya kukaba,Mpi yandi ke kwaminaka na mambu ya me tala kukaba.*9 “Beno bankento yina ke yindulaka nde beno me lungaka, beno telama mpi beno wa ndinga na mono!Beno bana-bankento+ ya ke zingaka kukonda kudiyangisa, beno tula dikebi na mambu ya mono ke tuba!10 Na nima ya mvula mosi ti mwa bilumbu, beno bantu ya ke zingaka kukonda kudiyangisa, beno ta tekita,Sambu bo ta vukisa ve ata mbuma mosi na nsuka ya nsungi ya kukatula bambuma ya vinu.+11 Beno tekita, beno bankento ya ke yindulaka nde beno me lungaka!Beno tekita, beno bankento ya ke zingaka kukonda kudiyangisa!Beno katula bilele,Mpi beno lwata basaki na baluketo na beno.+12 Beno bula bantulu na beno sambu na kumonisa mawaSambu na bilanga ya kitoko mpi banti ya vinu ya ke butaka mingi.13 Sambu ntoto ya bantu na mono ta fuluka ti bansende mpi banti ya bansende;Yo ta fika banzo yonso ya kiese,Ee, mbanza ya kuyangalala.+14 Sambu bo me vila nzo-zulu ya kele ti bibaka ya ngolo;Bo me yambula mbanza ya makelele.+Ofeli+ mpi nzo-zulu ya nkengi me kuma ntoto ya mpamba sambu na ntangu yonso,Kiese sambu na bampunda ya mfinda,Nseke sambu na bitwisi,+15 Tii kuna mpeve ta katuka na zulu mpi ta tiamuka na zulu+ na beto,Mpi ntoto-makanga ta kuma kisika ya bo me kunaka banti yina ke butaka bambuma,Mpi bo ta tadila kisika ya bo me kunaka banti yina ke butaka bambuma bonso mfinda.+16 Ebuna lunungu ta zinga na ntoto-makangaMpi na kisika ya bo me kunaka banti yina ke butaka bambuma.+17 Mbuma yina lunungu ya kieleka ta buta ta vanda ngemba,+Mpi mbuma ya lunungu ya kieleka ta vanda ngemba ya kimakulu mpi lutaninu.+18 Bantu na mono ta zinga na kisika ya ngemba,Na bisika ya kuzinga ya lutaninu mpi na bisika ya kupema ti ya pima.+19 Kansi mvula ya matadi ta bwisa mfinda,Mpi mbanza ta fwa kibeni.20 Kiese na beno bantu yina ke kuna nkeni na lweka ya bamasa yonso,Bayina ke basisa* ngombe ti mpunda.”+


text:
‘Yehowa ke nataka kilo na beto konso kilumbu’ (19)
Na ntwadisi. Ya Davidi. Miziki. Nkunga.68 Bika Nzambi kutelama, bika bambeni na yandi kupanzana,Mpi bika bantu yina ke mengaka yandi kutina na ntwala na yandi.+2 Mutindu mupepe ke nataka midinga, bika nge kula bo;Mutindu mafuta ke yangukaka na tiya,Yo yina bika bantu ya mbi kufwa na ntwala ya Nzambi.+3 Kansi bika bantu ya lunungu kuwa kiese;+Bika bo wa kiese ya mingi na ntwala ya Nzambi;Bika bo yangalala na kiese.4 Beno yimbila Nzambi; beno yimba bankunga* sambu na kukumisa zina na yandi.+Beno yimbila Muntu yina ke tambula na bantoto ya zelo na zelo.*Zina na yandi Yah!*+ Beno wa kiese na ntwala na yandi!5 Tata ya bana ya me konda batata mpi muntu ya ke taninaka* mifwidi ya bankento+Kele Nzambi na kisika ya santu yina yandi ke zingaka.+6 Nzambi ke pesaka bantu yina kele bo mosi nzo ya kuzinga;+Yandi ke basisaka bantu ya boloko mpi ke tomisaka bo.+Kansi bantu ya ntu-ngolo* fwete zinga na ntoto ya kuyuma.+7 O Nzambi, ntangu nge twadisaka* bantu na nge,+Ntangu nge tambulaka na ntoto ya zelo na zelo, (Sela)8 Ntoto nikanaka;+Zulu nokisaka mvula sambu na Nzambi;Sinai yai nikanaka sambu na Nzambi, Nzambi ya Izraele.+9 Nge salaka nde yo noka mingi, O Nzambi;Nge pesaka diaka ngolo na bantu* na nge yina lembaka.10 Bo zingaka na batenta na nge;+Na bumbote na nge, nge kebaka bansukami, O Nzambi.11 Yehowa ke pesa nsiku;Bankento yina ke samunaka nsangu ya mbote kele kimvuka ya nene ya basoda.+12 Bantotila ya bimvuka ya basoda ke tina,+ bo ke tina!Nkento yina me bikala na nzo, ke baka dikabu na bima yina bo me botula.+13 Ata beno lalaka pene-pene ya tiya ya camp,*Beno ta basika bonso pizio yina kele ti mapapu ya bo me pakula arza,Yina kele ti mansala ya wolo ya mbote.*14 Ntangu Nkwa-Ngolo Yonso panzaka bantotila na yo,+Mvula ya mpembe* nokaka na Salmoni.*15 Ngumba ya Bashani+ kele ngumba ya Nzambi;*Ngumba ya Bashani kele ngumba ya bansongi.16 Beno bangumba ya bansongi, sambu na nki beno ke tala ti kulula,Na ndambu ya ngumba yina Nzambi me sola* sambu yo vanda kisika na yandi ya kuzinga?+Ya kieleka, Yehowa ta zinga kuna kimakulu.+17 Bapusu-pusu ya bitumba ya Nzambi kele makumi ya mafunda, mafunda na zulu ya mafunda.+Yehowa me katuka na Sinai mpi me kota na kisika ya santu.+18 Nge tombukaka na zulu;+Nge nataka bampika;Nge bakaka bantu bonso makabu,+Ee, ata bantu ya ntu-ngolo,+ sambu na kuzinga na kati na bo, O Yah Nzambi.19 Bika Yehowa kubaka lukumu, yandi muntu ke nataka kilo na beno konso ki- lumbu,+Nzambi ya kieleka ya luguluku na beto. (Sela)20 Sambu na beto, Nzambi ya kieleka kele Nzambi yina ke gulusaka;+Mpi Yehowa Mfumu ya Kuluta Nene ke gulusaka na lufwa.+21 Ee, Nzambi ta pasula ba-ntu ya bambeni na yandi,Ntu ya konso muntu yina ke tambula na* mbi na yandi.+22 Yehowa me tuba nde: “Mono ta basisa bo na Bashani;+Mono ta basisa bo na bisika ya mudindu ya nzadi-mungwa,23 Sambu dikulu na nge kudinda na menga+Mpi ludimi ya bambwa na nge kubaka dikabu na yo na bima ya bambeni.”24 Bo ke mona bandonga ya bantu na nge, O Nzambi,Bandonga ya bantu ya Nzambi na mono, ntotila na mono, na kisika ya santu.+25 Miyimbi-bankunga ke tambula na ntwala, mpi bantu ya ke bulaka miziki yina ke bula miziki ti bima ya kubudila miziki ya kele ti bansinga ke landa bo na nima;+Bana-bankento yina ke bula bangoma ya fioti+ kele na kati-kati.26 Beno kumisa Nzambi na kati ya bantu yina me vukana;*Beno kumisa Yehowa, beno bantu yina me katuka na Nto ya Izraele.+27 Kuna Benyamini,+ leke kibeni, ke tula bo na nsi na yandi,Mpi bamfumu ya Yuda ti kimvuka na bo ya bantu ya ke tula makelele,Bamfumu ya Zebuloni, bamfumu ya Naftali.28 Nzambi na nge me tuba nde nge ta vanda ngolo.Songa ngolo na nge, O Nzambi, nge muntu yina me sala mambu sambu na beto.+29 Sambu na tempelo na nge yina kele na Yeruzalemi,+Bantotila ta natila nge makabu.+30 Nganina bambisi ya mfinda ya balukengi,Kimvuka ya bangombe ya babakala+ mpi bana na yo,Tii kuna bantu ta fukama mpi ta nata* bitini ya arza.Kansi yandi ke panza bantu yina ke waka kiese na bitumba.31 Bo ta nata bima ya bo me sala na bronze* katuka na Ezipte;+Kushi ta sala nswalu sambu na kupesa Nzambi makabu.32 O bimfumu ya ntoto, beno yimbila Nzambi,+Beno yimba bankunga* sambu na kukumisa Yehowa, (Sela)33 Na muntu yina ke tambulaka na zulu yina ke vandaka katuka ntama kibeni.+Tala! Yandi ke ngana na ndinga na yandi, na ndinga na yandi ya ngolo.34 Beno ndima ngolo ya Nzambi.+Bunene na yandi kele na zulu ya Izraele,Mpi ngolo na yandi kele na zulu.*35 Nzambi ke pesa boma katuka na kisika na yandi* ya nene ya santu.+Yandi kele Nzambi ya Izraele,Yina ke pesaka bantu ngolo mpi kikesa.+Lukumu kuvanda na Nzambi.


text:
Nge Lenda Zinga Mvula na Mvula na Ntoto
KIVUVU MOSI YA KIESE KIBENI! Ngangi na beto me silaka beto luzingu ya mvula na mvula, awa na ntoto. Kansi, bantu mingi ke ndimaka yo ve. Bo ke tubaka nde: ‘Kilumbu kele konso muntu ta fwa. Bo me salaka beto sambu na kuzinga mpi kufwa.’ Bantu ya nkaka ke yindulaka nde bantu lenda zinga mvula na mvula, kansi ve awa na ntoto. Bo ke tubaka nde muntu lenda baka luzingu ya mvula na mvula kaka kana yandi me fwa mpi me kwenda na zulu. Inki nge ke yindula?
Na ntwala nde nge pesa mvutu na ngiufula yai, sambu na nki ve kutadila mvutu ya Biblia na bangiufula yai tatu: Mutindu bo me salaka muntu ke monisa nde yandi fwete zinga bantangu ikwa? Lukanu ya Nzambi ya kisina vandaka nki sambu na ntoto mpi sambu na bantu? Sambu na nki bantu ke fwaka?
BANTU ME SWASWANA TI BIGANGWA YONSO YA NKAKA
Bantu me swaswana kibeni ti bigangwa yonso yina Nzambi me salaka na ntoto. Inki mutindu? Biblia ke monisa nde Nzambi salaka kaka bantu na “kifwani” na yandi mpi sambu bo “vanda bonso” yandi. (Kuyantika 1:26, 27) Yo ke tendula nki? Yo ke tendula nde Nzambi salaka bantu ti bikalulu bonso ya yandi, mu mbandu zola mpi lunungu.
Diaka, Nzambi pesaka bantu mayele ya kuzaba mambu ya mbote ti ya mbi mpi mpusa ya kuzaba Nzambi mpi ya kuvanda ti kinduku ya mbote ti yandi. Yo yina, beto ke sepelaka ti bunene ya zulu ti ntoto mpi ti bima ya kuyituka ya lugangu, mu mbandu bima yina bantu ke salaka, miziki, mpi bankunga. Na bima yai yonso, kima ya kuluta mfunu yina Nzambi me pesaka bantu kele mayele ya kusambila yandi. Bikalulu yai ke monisaka luswaswanu ya ngolo na kati ya bantu mpi bigangwa yonso ya nkaka awa na ntoto.
Tadila ngiufula yai: Keti Nzambi zolaka kupesa bantu bikalulu yai ya kuyituka mpi mayele ya mingi kibeni ya kuyedisa mpi kutomisa yo kana yandi vandaka kuzola nde bo zinga ntangu fioti? Kieleka kele nde Nzambi pesaka bantu bikalulu mpi mayele yai ya kuyituka sambu bo sepela ti luzingu mvula na mvula awa na ntoto.
LUKANU YA NZAMBI YA KISINA
Kansi, bantu ya nkaka ke tubaka nde Nzambi zolaka ve ata fioti nde bantu kuzinga mvula na mvula na ntoto. Bo ke tubaka nde Nzambi salaka ntoto sambu yo vanda kisika yina bantu fwete zinga ntangu fioti, kisika yina bo ke mekaka bantu sambu na kuzaba bayina me fwana na kukwenda na zulu mpi na kuzinga mvula na mvula ti Nzambi. Kansi, kana yo Kulonga 32:4.vandaka mutindu yina, keti yo zolaka kumonisa ve nde Nzambi muntu kele na kisina ya mambu yonso ya mbi yina ke salama mingi na ntoto? Mambu yai lendaka ve ata fioti kuwakana kibeni ti kimuntu ya kieleka ya Nzambi. Biblia ke tuba mambu yai sambu na Nzambi: “Sambu banzila na yandi yonso kele lunungu. Nzambi ya kwikama yina ke kondaka ve lunungu ata fioti; yandi kele muntu ya lunungu mpi ya mbote.”—
Biblia ke monisa pwelele lukanu ya Nzambi ya kisina sambu na ntoto, yo ke tuba nde: “Zulu kele ya Yehowa, kansi yandi me pesaka ntoto na bana ya bantu.” (Nkunga 115:16) Ya kieleka, Nzambi salaka ntoto sambu yo vanda kisika mosi ya kitoko yina bantu fwete zinga mvula na mvula, mpi yandi salaka bima yonso yina beto ke vandaka na yo mfunu sambu na kusepela ti luzingu ya mbote mpi ya kukonda nsuka.—Kuyantika 2:8, 9.
“Zulu kele ya Yehowa, kansi yandi me pesaka ntoto na bana ya bantu.”—Nkunga 115:16
Biblia ke monisa mpi pwelele lukanu ya Nzambi sambu na bantu. Yandi songaka bakala ti nkento ya ntete nde, “Beno fulusa ntoto mpi beno yala yo, mpi beno yala . . . konso kigangwa ya ke zingaka yina ke tambulaka na ntoto.” (Kuyantika 1:28) Bo vandaka ti dibaku ya mbote kibeni ya kukeba mpi ya kukumisa ntoto ya mvimba Paladisu! Ya kieleka, Adami ti Eva mpi bana yina bo zolaka kubuta vandaka ti kivuvu ya kuzinga mvula na mvula na ntoto, kansi ve na zulu.
SAMBU NA NKI BETO KE FWAKA?
Ebuna, sambu na nki beto ke fwaka? Biblia ke monisa nde kigangwa mosi ya Nzambi ya kimpeve, disongidila Satana Diabulu, sosaka kubebisa luzolo ya Nzambi na Edeni. Inki mutindu?
Satana kusaka bibuti na beto ya ntete, Adami ti Eva, na kukolama na Nzambi. Ntangu Satana tubaka nde Nzambi bumbilaka Adami ti Eva mambu ya mbote, disongidila nswa ya kupona bo mosi mambu ya mbote mpi ya mbi, bo ponaka kuvukana ti Satana mpi bo kolamaka na Nzambi. Inki salamaka? Na nima ya bantangu, bo fwaka, kaka mutindu Nzambi tubaka. Bo vidisaka kivuvu ya kuzinga mvula na mvula na Paladisu awa na ntoto.—Kuyantika 2:17; 3:1-6; 5:5.
Kukolama ya Adami ti Eva ke vandaka ti bupusi na luzingu ya bantu yonso tii bubu yai. Ndinga ya Nzambi ke tuba nde: “Disumu kotaka na nsi-ntoto na nzila ya muntu mosi [Adami] mpi lufwa na nzila ya disumu, mutindu mosi mpi lufwa me mwanganaka na bantu yonso.” (Baroma 5:12) Beto ke fwaka sambu beto me bakaka disumu mpi lufwa na bibuti na beto ya ntete, kansi ve sambu Nzambi kanaka mutindu yina.
NGE LENDA ZINGA MVULA NA MVULA NA NTOTO
Kukolama ya Edeni bebisaka ve lukanu ya Nzambi ya kisina sambu na bantu mpi sambu na ntoto. Zola ya kukuka ya Nzambi mpi lunungu na yandi pusaka yandi na kusosa mutindu ya kukatula beto na kimpika ya disumu mpi ya lufwa. Ntumwa Polo tubaka nde: “Lufutu yina disumu ke pesaka kele lufwa, kansi dikabu yina Nzambi ke pesaka kele luzingu ya mvula na mvula na nzila ya Mfumu na beto Kristu Yezu.” (Baroma 6:23) Na zola yonso, Nzambi “pesaka Mwana na yandi mosi kaka ya kubutuka [Yezu Kristu], sambu konso muntu yina ke monisa lukwikilu na Mwana kufwa ve kansi kubaka luzingu ya mvula na mvula.” (Yoane 3:16) Sambu Yezu ndimaka kudipesa na luzolo yonso bonso kimenga ya nkudulu, yandi sumbaka diaka bima yonso yina Adami vidisaka. *
Kubika fioti, lusilu ya Nzambi ya kukumisa ntoto paladisu ta lungana. Nge lenda baka luzingu yai ya kitoko na bilumbu ke kwisa kana nge ke landa lukebisu yai ya Yezu: “Beno kota na kielo ya fioti, sambu kielo ya nene mpi nzila ya nene ke nataka na lufwa, mpi bantu mingi ke kotaka kuna; kansi, kielo ya fioti mpi nzila yina kele nkaka ke nataka na luzingu, mpi bantu fioti ke monaka yo.” (Matayo 7:13, 14) Ee, balukanu ya nge ke baka kele ti bupusi na luzingu na nge na bilumbu ke kwisa. Inki nge ta sala?
^ par. 17 Sambu na kuzaba mambu mingi na yina me tala mambu yina nkudulu lenda sala sambu na nge, tala kapu 5 ya mukanda Inki Biblia Ke Longa Beto? yina Bambangi ya Yehowa me basisaka mpi yo kele na www.jw.org.